text:
ORANJESTAD, Aruba: Diasabra dia 7 di October ultimo, YMCA Aruba a ofrece pa prome biaha un programa cu les di cushina pa mucha y hoben, bou guia di Glenn Ridderstap. E prome les tabata di e tema: Desayuno.
E prome les tabata un exito completo, unda e participantenan a siña traha diferente tipo di desayuno entre otro french toast, scrammbled egg y omelet. E les a tuma luga na forma di un seminario, unda cada participante a ricibi e oportunidad y guia con pa traha e diferente platonan. E muchanan a pasa un mainta agradabel y a gosa hopi di e les.
YMCA Aruba su meta ta pa crea lidernan den nos comunidad y pa enfoca ariba un desaroyo positivo di nos muchanan y hobennan. A base di e programa nobo akinan, YMCA Aruba ta desea di yuda nos muchanan y hobennan ariba e area di independencia, como tambe yuda nan desaroya nan talento den cushina. E programa di Kids & Youth in the Kitchen ta continua pa 3 siman mas cu e temanan: lunch, dinner y snack!
YMCA Aruba ta gradici Glenn Ridderstap, kende semper ta cla pa yuda guia nos muchanan y hobennan ariba e area culinario!


c: text/html

text:
ORANJESTAD – Pa awor Aruba no ta bay cera Venezolanonan ilegal mas. Nan si mester meld na autoridadnan.
E motibo ta cu e ta mucho caro pa detene nan, awor cu no ta conoci pa cuanto tempo e frontera entre Venezuela y Aruba ta keda cera. Asina departamento di inmigracion Iasa y Warda Nos Costa ta informa. Normalmente nan ta manda e ilegalnan Venezolano riba e prome vuelo disponibel pa nan pais bek. Sinembargo awor no tin vuelonan pa motibo di e embargo y esaki ta nifica cu e ilegalnan lo a mester keda hopi tempo cera.
Cu e maneho nobo aki nan por mantene nan gastonan abou, asina e instancianan ta bisa. Pero tin condicionnan si. E personanan indocumenta mester busca un persona local cu ta para garantia pa nan y percura cu e Venezolanonan ta meld diariamente na e instancianan concerni.
Diferencia entre turista rico y pober
E reglanan tambe a suavisa pa turistanan Venezolan cu no por biaha bek. Tin un diferencia si pa e turista ‘rico’ y esun cu no tin recurso. Esunnan cu recursonan suficiente por keda 1 luna na Aruba y awor por pidi extencion di nan estadia. Turistanan cu no tin e recursonan rekeri, mester tin un persona local cu ta para garantia pa nan. Asina nan por keda 90 dia.
E tipo di turistanan aki ta bin mas tanto pa traha na Aruba. Den e caso nan no por biaha bek pa Venezuela despues cu e termino a pasa, nan por keda tambe. Pero bou condicion cu nan ta meld tur siman na e autoridadnan concerni.

robotstxt: allowed

filter: keep


text:
Departamento di Libertad Religioso
Declaracion di Proposito
1. Actua como e punto di contacto cu gobierno den asuntonan general y traha naun comprendemento mas cla di e debernan cristian na Dios y gobierno.
2. Actua como e punto di contacto pa relacion entre Iglesianan, representa e Iglesia dilanti identidadnan internacional y crea un netwerk cu organisacionnan no-gubernamental.
3. Informa e Iglesia di tendencianan significante den e mundo politico y religioso cu ta impacta libertad.
4. Tuma accionnan positivo pa protege y promove libertad religioso como e derecho fundamental humano. Esaki ta inclui libertad di conciencia y creencia, libertad di adoracion, y libertad pa e actividadnan no restringi di Iglesia.


text:
Oranjestad-Un logro sigur historico ta loke e bolicheranan Kamilah Dammers y Thashaina Seraus a haci na Cali, Colombia ora cu den e competencia di PABCON Panamericano Femenino 2014 nan a logra termina na di dos lugar y triunfa asina cu un medaya di plata.
Diadomingo den e competencia di duo, Dammers y Seraus a pone man na obra y ta logra vence den forma unico e resto di elenco Panamericano cu excepcion di Merca y asina conkista medaya di plata pa Aruba. Guia pa coach Jim Porter, e atletanan a haci un tremendo papel unda na ta vence e otro duonan di entre otro Canada, Puerto Rico, Mexico, Republica Dominicana, Guatemala, Costa Rica y Colombia. Mester bisa cu Aruba a enfrenta e mihor hungadornan di bowling den e continente America y a bataya te final, dado momento Dammers y Seraus tabata ocupa un prome lugar cu 75 pin riba e duo Parkin y Kulick di Merca.
Den e ultimo añanan e deporte di bowling a demostra un mehoracion enorme den tur categoria y durante competencianan internacional nos atletanan ta briya logrando resultadonan impresionante. Mas cu claro cu esaki ta trece un satisfaccion cerca e federacion di ARBAS kende ta trahaduronabienestar di suatletanan.
Comision di Subsidio cu financiamento di Fundacion Lotto pa Deporte ta contento cu e resultado historico di e atletanan Dammers y Seraus obteni den e 2014 PABCON Panamericano Femenino na Cali, Colombia.Ta importante pa nos atletanan local competi den exterior esaki pa gana mas experiencia y midi nan propio nivel compara cu e demas competidornan den nos region.
Mirando e resultado di bowling por bisa cu Aruba indudablemente tin e nivel elite den Caribe. Un pabien na Kamilah Dammers y Thashaina Seraus como tambe na coach Jim Porter.


text:
Prome cu e yegada di e Coronavirus DIMAS ya caba tabata den planificacion pa bay traha y ofrece servicionan digital. Esaki lo mester a sosode di forma gradual durante di 2020. Pero cu yegada di e Coronavirus na Aruba y e demanda grandi di comunidad pa entrega peticionnan di permisonan nobo y renovacion esaki a urgi nos como organisacion pa ofrece un solucion na tur esnan cu ya tabatin cita plania. Den un tempo record DIMAS a introduci e peticion online den forma di un e-form pa asina por auxilia e personanan cu por a haya nan mes afecta durante di e Shelter in place.
Durante di e periodo maart te cu awor nos ta ricibiendo hopi feedback constructivo di clientenan cu a hasi uzo di e formulario aki. E feedback ricibi nos ta evalua cada siman y di e forma aki nos a adapta e formulario y e comunicacion cu nos clientenan. Desde 4 di mei DIMAS ta full operacional brindando servicio di forma digital.
Clientenan di DIMAS cu mester entrega un peticion di permiso online por a hasi esaki caba for di maart door di sigui e siguiente simpel pasonan:
- Persona mester zorg pa e tin tur documentonan rekeri y scan nan den 1 solo PDF.
- Traha un cita riba nos website dimasaruba.aw
- Confirma e cita via di e emailadres cu a registra den systema di DIMAS.
- E persona lo ricibi un email cu e link di e e-form pa e hasi su peticion online riba e dia di su cita. Ta importante pa entrega e peticion riba e dia di su cita y no prome of despues.
- Na momento di yena e formulario online mester agrega e documentonan rekeri como 1 solo PDF file.
- E persona mester zorg pa su peticion ta completo. Pa cada peticion tin un checklist y personanan por haya esaki riba nos website dimasaruba.aw.
- Peticionnan incompleto lo ricibi un email di cancelacion.
- Peticionnan completo lo ricibi un orden di pago via di e emailadres registra durante di e peticion.
Ta importante pa e persona ta conciente cu:
- Mester yena un emailadres personal. DIMAS ta boga pa por tin contacto directo entre DIMAS y su clientenan y esaki lo sosode via di e emailadres cu e persona yena na momento di hasi su cita.
- Entrega peticionnan cu ta completo. Peticionnan incompleto lo wordo cancela na momento cu nos ricibi nan.
- Cumpli cu e orden di pago asina cu ricibi esaki den e termino stipula pa medio di:
- Online Billpayment di Aruba Bank of
- Online Billpayment di Banco di Caribe of
- Paga na un MFA hibando e orden di pago.
Den caso cu e cliente opta pa hasi e pago pa un servicio di DIMAS di un otro forma por ehempel transferencia bancario e lo mester tene na cuenta cu esaki lo core riba su mesun riesgo. DIMAS ta depende di e clearance system di Departamento di Impuesto y esaki lo por tuma aproximadamente 10 dia pa DIMAS por ricibi e matching si e cliente inclui e siguiente datonan:
- Nomber y Fam di e cliente
- Number di Barcode (PON nr./ Payment Order Number)
- Number CRV
- Suma correcto
Pa mas informacion por bishita e website di DIMAS www.dimasaruba.aw of por tuma contacto cu nos libremente via di nos e-Helpdesk. DIMAS lo sigui brinda informacion na comunidad y ta habri pa ricibi feedback pa di e forma aki por brinda servicio cu ta “match” e necesidad di e clientela.


text:
ORANJESTAD – Un investigashon tokante idioma di instrukshon na skolnan di Statia ta kondusí na hopi diskushon. For di e investigashon “Language of instruction in St. Eustatius,” ta resultá ku habitantenan di Statia ta haña ku e alumnonan mester dominá tantu ingles komo hulandes na bon nivel.
E investigadónan ta konkluí sin embargo, ku hulandes komo idioma di instrukshon aktualmente ta forma un opstákulo pa e alumnonan por haña bon resultado na skol i pa sigui studia den enseñansa avansá.
Idioma di instrukshon
Ekspertonan di universidatnan di Aruba, Utrecht i Puerto Rico a hasi e investigashon. Pa alkansá un bon abilidat di idioma den tantu hulandes komo ingles, e investigadónan tin komo ponensia ku ingles mester ta e idioma di instrukshon den tur forma di enseñansa na e isla, pasobra pa mayoria di alumno ingles ta e promé o e di dos idioma.
Hulandes mester keda duná, segun e sientífikonan komo idioma straño, pasobra e idioma ei apenas ta keda usá den bida diario riba e isla. Den bida públiko ta papia prinsipalmente ingles. Na mayoria skolnan básiko prinsipalmente ta duna lès na ingles, pero na e úniko skol avansá sekundario na e isla ta duna lès na hulandes i e èksamennan ta na hulandes.
Inspekshon di enseñansa a konstatá ku hopi alumno na skol avansá sekundario ta konfrontando nan mes ku retraso den idioma i otro sorto di retraso den siñamentu. E resultadonan desepshonante di (èksamennan final) ta debí na fayonan den idioma hulandes.
Èkstra ora di lès
Relashoná ku e kambionan estatal, e gobièrnu di e tempu ei di e isla i ministerio di Enseñansa a palabrá ku lo a traha pa trese kualidat di enseñansa promé ku aña 2016 na un nivel aseptabel pa Hulanda Karibense. P’esei for di e tempu ei ta duna lèsnan èkstra na entre otro idioma hulandes. E luna akí ta start e estudio di faktibilidat, ku mester mustra kua maneho di idioma ta hasi konekshon ku e konteksto i e posibilidatnan lokal.
Entre tantu a start un diskushon bibu na e emisora di radio lokal i riba Internet tokante e bentaha i desbentahanan di enseñansa na hulandes i na ingles. “Mi ta konvensí ku hopi mas hende di Statia lo a kaba na estudio na nivel LBO, MBO, HBO i universidat si idioma no tabata asina un dilema. Hopi mas hende lo a sigui studia òf kaba nan estudio mas lihé si nan no mester a lucha dje tantu ei ku hulandes”, asina tabata un di e komentarionan.
“Mi ta komprondé ku lo ta mas fásil pa bai duna lès na ingles, pasobra e muchanan por komprondé e materia mihó. Pero e lèsnan na hulandes no mester sufri bou di esei. Mi ta haña ku mester duna mas ora na idioma hulandes na skolnan básiko i avansá. Mas hóben e muchanan start ku un di dos idioma, mas mihó esei lo ta.
Kresementu di desaroyo kompletu
Diputado di Enseñansa Reginald Zaandam a hasi un yamamentu na dosentenan i otro trahadónan den kampo di enseñansa pa kooperá ku e investigashon, ku mester kondusí pa hubentut di e isla yega na un “kresementu di desaroyo kompletu.” Sekretario di Estado pa Enseñansa Sander Dekker i e bestuurscollege lo papia tokante e resultadonan di faktibilidat durante e Siman di Hulanda Karibense.
Outor John van Kerkhof


text:
Prome Minister Evelyn Wever-Croes: π£π₯π’π π π ππ‘ππ¦π§ππ₯ π ππ¦ππ¦π§π π‘π ππ’π‘πππ₯ππ‘πππ ππ ππ§π π₯πππ π§ππ π ππ ππππ«ππππππ¦ππππ’π‘ ππππ’π₯ππ
Gabinete Wever-Croes
Prome Minister Evelyn Wever-Croes:
π£π₯π’π π π ππ‘ππ¦π§ππ₯ π ππ¦ππ¦π§π π‘π ππ’π‘πππ₯ππ‘πππ ππ ππ§π π₯πππ π§ππ π ππ ππππ«ππππππ¦ππππ’π‘ ππππ’π₯ππ
Diaranson 15 di september, Prome Minister Evelyn Wever-Croes a asisti na e apertura di e conferencia di FTA. E tema di e Conferencia ta BFlexibilisacion di nos leynan laboralB. Na e ocasion oradornan a comparti nan vision riba e tema y a indica e riesgonan cu mester tene cuenta cu ne y tambe a indica condicionnan cu mester ta na luga pa por tin un flexibilisacion exitoso.
Un aΓ±a y mey pasa e pandemia a bati na nos porta y henter comunidad mester a hala faha mara. Sinembargo, e clase trahado, especialmente esun den e sector di horeca, ta esun mas afecta. E clase trahado a haci hopi sacrificio y mester a custuma cu hopi cambio den bida, trabou y tal ves un mas cu otro.
Como parti di implementation di e Blandspakket uitvoeringsagendaB, a acorda cu Hulanda cu lo conduci un analisis integral di leynan relaciona cu e sector laboral na Aruba. E obhetivo di e analisi aki ta pa facilita e proceso di decision cu mester tuma luga den cuadro di actualisacion y modernisacion di e mercado laboral di Aruba.
Segun Prome Minister a splica, un flexibilisacion riba e mercado laboral cu ta pone e posicion di e trahado, su siguridad y/of su entrada na riesgo, no ta e flexibilisacion cu ta buscando.
Al contrario, e flexibilisacion cu ta buscando ta uno caminda cu e empleado ta mas flexibel pa atende mas trabou caminda cu tin cambionan cu ta bin, pero semper teniendo cuenta cu e derecho di e trahado y su proteccion.
Por ultimo Premier den nomber di Gobierno di Aruba, a expresa su graditud na tur trahado pa e aporte/ sacrificio cu nan a haci pa Aruba por a cuminsa sali for di e crisis.
BAwo nos ta wak nos dilanti retonan grandi, pero na mes momento tambe recuperacion. Si tur cos bay bon, pa december nos lo ta cerando aΓ±a cu recuperacion di nos turismo di entre 70% – 80% cual ta hopi bon. Aworakinan Aruba ta conta riba cada un di nos pa por logra recupera. Y mi ta pidi pa ban haci esaki hunto. Mi ta felicita FTA pa tuma e topico y organisa un conferencia rond di dje y mi ta desea tur participante hopi exito den e dianan di conferncia,B Prome Minister Wever-Croes a termina bisando


text:
Turismo
Turismo ta biahe pa rekreashon, tempu liber of pa negoshi. E organishashon "The World Tourism Organization" ta defini turista komo hende hu ta biaha i keda na un luga pafó di nan ambiente normal pa mas ku bintiquater (24) ora anto no mas ku un aña pa nan tempu liber, rekreashon, of negoshi i no relashoná nan un aktividat pagá di e luga bishitá.
Turismo a bira un aktividat global masha popular. Na 2008 tabata tin mas ku 922 míon biahe turistiko, ku un kresementu di 1.9% kompara ku 2007. Ganashi internashonal di turismo a krese bira 944 bíon USD ( 642 bíon euro) na 2008 korespondiendo ku un kresementu berdat di 1.8%. Komo un resultado di e reseshon di final di añanan 2000, demanda pa biahe internashonal a sufri un periodo poko-poko kuminsando na yuni 2008, ku kresementu di biahe internashonal kai ku mas ku 2% den e lunanan di zomer den hemisferio norte. E trend negativo aki e intensifika durante 2009, i a krese mas hopi ku e yegada di e virus H1N1, resultando den un kaída di 4% na 2009 ku 880 míon biahe turistiko un bahada estima di 6% na ganashi.


text:
Softbal
Kampionato Sòftbòl Bigleague/hubenil MCB
Kampionato di Bigleague/hubenil a kontinuá wikènt tras di lombe ku diferente enkuentro. Primeramente djabièrnè Starosa Angels 1 a gana di Souax/Eagles 1 ku skor di 7 pa 2.
Pa Starosa picher ganador a resultá Jandely Ricardo i mihó na bate Angelique Antonia di 3-2. Pa Eagles 1. picher pèrdèdó Kiara Domacasse i mihó na bate a resultá Lishanty Ursulita di 3-1.
Den e di dos partido di djabièrnè Starosa Angels 2 a gana e ekipo di Souax/Eagles 2 ku skor di 15 pa 0. Pa Starosa Angels 2 picher ganador a resultá Quilin Curiel i miho na bate Darlyse Salesia di 3-3. Picher pèrdèdó a resultá Mahaniam Espinoza i mihó na bate pa Eagles 2 a resultá Soraida Leito di 1-1.
Djasabra den un wega hopi atraktivo Starosa Angels 2 tabatin mester di 7 inning pa nan por a gana di Kanga/Youngstars ku skor di 3 pa 1. Picher ganador a resultá Ludnella isenia i mihó bate a resultá Gabriela Helburg di 2-2. Pa Kanga/Youngstars picher pèrdèdó a resultá Angelica Vilchez. Den e siguiente partido djasabra Souax/ Eagles 1 ta gana di Souax/Eagles 2 ku skor di 16 pa 1. Picher ganador a resultá Chisiantely Ogenia i mihó bate a resulta Ryan Manuela di 2-2. Picher pèrdèdó pa Eagles 2 a resultá Mahanaim Espinoza, i mihó na bate a resultá Richantely Schotborg di 1-1.
Djadumingu Starosa Angels 2 ta gana nan di 3 partido di wikènt, pero nan tabatin mester di 8 inning pa por a gana di Souax/Eagles 1 ku skor di 10 pa 9. Pa Starosa Angels 2 picher ganador a resultá Quilin Curiel i mihó na bate Gabriela Helburg i Lidianne Chirino di 3-1. Picher pèrdèdó a resultá Tanisha Gil i mihó na bate pa Eagles 1 Ryanne Manuela di 5-3.
Danki spesial ta bai pa umpirenan Alan Koolmayer, Norwin Moesqiet, Wendel Lopez, Darsy Martinez, Vanessa Wasker, Felipe Panneflek, Kenneth Martis i tambe skorernan Minshenou Williams, Nataly Lourens i Sheanitza Manuela ku tabata e ofisialnan di weganan big/hubenil MCB wikènt tras di lomba. Mester apuntá ku den e kategoria hubenil aki tur ofisialnan ta koperando di un forma boluntario pa e muchanan.


text:
KRALENDIJK – Djabièrnè mainta a desvelá un monumentu na rotònde Sùrnan di Roosendaal dilanti parokia San Bernardo.
Un kantidat di persona tabata presente, entre otro diferente sùr ku a bin Boneiru spesial pa e okashon. Promé ku a revelá e monumento, a dirigí palabra algun persona. Promé tabata diputado James Kroon, e persona ku pusha pa logra pa e monumentu. Diputado Kroon: “Awe mainta nos ta aki pa algu importante, loke gobièrnu di Boneiru a kontribuí n’e. Nos ta biba den un komunidat i mester siña muchanan tokante nos historia. Kòmpiuter ta bon pero tin mas kos ku mester yega na konosementu di e hende. Sùrnan a hasi hopi kos pa nos, entre otro siña nos lesa i skirbi, loke ta hopi importante. Gobièrnu ta yama e sùrnan danki pa nan kontribushon, “entre otro diputado Kroon a menshoná. Seguidamente a papia Valdemar Marcha, kende a menshoná entre otro kon sùrnan a yega Boneiru. Sùrnan hulandes ku poko fasilidat a hasi hopi pa e isla den pasado, el a bisa. Despues pader Alphonsus Baak a papia kende tin hopi konosementu i a eksperensiá algun di e sùrnan ku tabata na Boneiru.
Na Hulanda ami a haña lès serka sùrnan. Un di nan a bisami ku mi por bira saserdote, tabata entre otro loke pader Baak a menshoná. Despues a papia Glenda Bernabela, kende ta responsabel pa sùrnan. “Mi ta gradisí pueblo i gobièrnu pa e atenshon pa nos sùrnan. Nan edat a subi, sinembargo nan ta hasi loke mester hasi spiritualmente,” el a menshoná.
Despues sür Sila a resa un karta ku sùr Magriet a skirbi. Despues a toka turno pa bai na e rotònde di Sùrnan Roosendaal i a desvelá e monumentu. Obispu Luis Antonio Secco a hasi orashon pa despues bendishoná e monumentu i esnan presente. A menshoná ku despues e idea ta pa traha na e sitio imágen di sùrnan.


text:
Mirando cu e ta bayendo na un forma cu por control’e te cu awor aki, a tuma algun decision cu ta trece flexibilisacion cun’e den e dianan nos dilanti.
Entrante diamars, 28 di april, a cambia loke ta e orario di Toque de Queda y e orario di ciere di establecimentonan, segun prome minister di Aruba, Evelyn Wever-Croes, durante e rueda di prensa di diamars anochi.
E orario di Toque de Queda di 9’or di anochi ta hala pa 10or di anochi awo y e no ta caba 6’or di mainta, sino 5’or di mainta.
E Toque de Queda ta na vigor, nomas e orario ta cambia un tiki. Tambe pa loke ta trata ciere di negoshinan, por keda habri te cu 9’or di anochi maximo.
Doñonan di trabao ta responsabel pa tur trahado ta na cas si, prome cu e Toque de Queda di 10’or.
Si mester cera e luga pa e ora tin trahadonan cu tin cu encarga nan mes cu limpiesa, esey no ta posibel, pasobra tur hende mester ta na nan cas prome cu 10’or di anochi.
Pa loke ta trata e demas reglanan di Toque de Queda y Shelter in Place, pa loke ta trata e siman aki, ta keda mesun cos.
Pero ta cuminsa tambe mesora prepara pa e aperturanan di otro siman cu ta dia 4 di mei, esta dialuna awo.
A drenta e fase nobo y esey ta pa por prepara pa e flexibilisacion di Shelter in Place entrante otro siman 4 di mei.
Segun e mandatario, den e fasenan aki di flexibilisacion ta hopi importante pa algun regla general keda wordo atene na dje constantemente.
Loke ta trata distanciamento social, pues e distancia di 2 meter entre cada persona, esey mester bira e regla nobo den tur establecimento, den tur oficina, caminda cu hendenan ta bin den contacto cu otro.
Si bo no por atene bo mes na esey, of si e tienda of establecimento no por atene su mes na esey, e no por habri, of e ta wordo cera bek.
Tambe mester atene su mes na reglanan di higiena. Esta hand sanitizer, labamento di man frecuentemente.
Tambe ta importante pa tene cuenta cu ta bay cuminsa cu e habrimento aki, segun nivelnan.


text:
History of Aruba
Home History of Aruba
Historia di Aruba: Un dia manera awe 13 di januari
Algun sucedido cu a pasa riba un dia manera awe: Explosion trahado di Watervoorzieningsdienst Candela grandi den L.A.G.O. domina den dos ora di ...
Historia di Aruba: Ariba un dia manera awe 12 di januari
Algun sucedido cu a tuma luga riba e fecha di 12 di januari 12 Januari 1970: Un boto venezolano a zink den e entrada di...
Historia di Aruba: Un dia manera awe 10 Januari
Esaki a yega di pasa na Aruba den pasado 10 Januari 1958: Joyriding di un dumptruck ta caba cu un accidente fatal Den oranan di atardi...
Historia di Aruba: Riba un dia manera awe 7 di januari
Algun sucedido cu a pasa riba e fecha di 7 di januari 07 januari 1952 Dos marinier a huy, nan a horta un boto y...
Historia di Aruba: Riba un dia manera awe, 5 januari
Recordando algun suseso cu a pasa na Aruba riba 5 di januari. 05 januari 1973: Polis mester a baha un homber, 3'or di marduga riba...
Historia di Aruba: Riba un dia manera awe 4 di Januari
Compilacion di algun suseso cu a pasa riba 4 di Januari 04 januari 1955: Homber chines a estafa un otro chines 1400 florin Polis a detene...
Historia di Aruba: Riba un dia manera awe 3 di januari
Compilacion di algun suseso cu a pasa riba e fecha di awe. 03 januari 1965: Homber a wordo hinca fatalmente den cura di un cas...
Historia di Aruba: 2 Januari, algun sucedido cu a pasa riba un dia manera...
2 januari 1975: Un hobencito di 15 aña a haya kemaduranan di segundo grado. Un hobencito a bay cumpra gasolin na e gasstation na San...
Historia di Aruba: Un dia manera awe, 1 di januari
1 di januari 1958: Hit and run fatal algun minuut despues di mey anochi San Nicolas, aña nobo, pa mas o menos 00.05 am Dokter Düssenbroek...
Historia di Aruba: Un dia manera awe, ultimo dia di aña
31 di December, Semper fin di aña tin hopi cos ta pasa, cosnan tristo, tragedia etc. E biaha aki Arubanative.com a compila algun suseso cu...


text:
Anti-DopingNews
Patrick Werleman Presidente nobo di Caribbean RADO
E Asamblea Anual y eleccion a tuma lugar na Barbados
Miembro di Comite Olimpico Arubano, Patrick Werleman eligi como e Presidente nobo di Caribbean RADO.
Un noticia super positivo cu COA y Aruba a ricibi den e weekend ultimo cu miembro di Comite Olimpico Arubano, mr. Patrick Werleman a keda eligi como e Presidente nobo di e Caribbean RADO. Na Aruba, Sr. Werleman ta Director di Sports Development di COA y alabes e presidente di e comision anti-dopahe. E Asamblea Anual di e Caribbean RADO (Regional Anti-Doping Organization) y eleccion a tuma lugar na Barbados. E ta tuma e posicion aki for di Dr. Adrian Lorde kende tabata e presidente di Caribbean RADO desde 2005, Dr. Lorde (Barbados) a keda eligi como e Vice Presidente.
Tambe e keda eligi como miembro nobo di e board di Caribbean RADO, Dr Karen Pilgrim (Guyana), Joel Johnson (Grenada) y Ephraim Penn (British Virgin Islands).
Staf y personal di Comite Olimpico Arubano kier a felicita mr. Patrick Werleman cu su funcion nobo.
Hopi exito Patrick.


text:
ORANJESTAD — Enforsa prohibicion riba pelea di gay na Aruba no ta un prioridad di maneho di Husticia. Esaki minister Arthur Dowers di Husticia a duna di conose ayera durante conferencia di prensa semanal di conseho di minister.
E mandatario a reacciona cu esaki riba anuncio di comisario Trudy Hassell cu pronto lo bay cuminsa actua contra pelea di gay y sera e galleronan cu pa hopi aña caba ta activo na diferente luga na Aruba.
Motibo pa esaki ta pasobra e practica ta prohibi y e ta wordo considera como abuso di animal. Dowers di su banda a duna di conose cu e mes como minister no tin un opinion riba plan di comisario Hassell. “Tur cos cu ta prohibi, polis tin autoridad pa actua contra dje”, segun minister Dowers. E pregunta ta mas tanto si esaki mester ta un prioridad siendo cu tin otro asuntonan manera trafico y criminalidad entre hobennan cu ‘ta hasi daño na ser humano’ segun e mandatario y mester keda haya tur atencion di Husticia.
Polisnan envolvi
A mustra riba ponencia di comisario Hassell cu den propio Cuerpo Policial mes tin funcionarionan cu ta envolvi den gallero, algo cu te ainda ta prohibi den Algemene Politieverordening (APV). Minister Dowers ta haya cu e ora ey caminda di cana ta esun disciplinario. ” Si bo bisa A, bo tin cu bisa B tambe.” Minister Dowers ta bisa cu nunca el a yega di tende di problema cu lo a surgi pa via di pelea di gay.
Autor: Ariën Rasmijn


text:
ORANJESTAD – Gobièrnu arubano ke konstruí un kampo di akohida pa refugiado venesolano riba un vèlt anterior di beisbòl na Dakota. Habitantenan den bario no sa di nada. Ademas ainda ta usa e vèlt pa trein hubentut lokal pa hunga beisbòl.
Un karta a lèk djaweps den medionan di komunikashon arubano, kaminda tin pará ku e Ofisina di kombatimentu di desaster huntu ku otro servisionan a disidí pa usa e vèlt pa maksimalmente 500 refugiado. Nan por keda ei pa seis luna i kaba lo disidí nan státùs definitivo. Pero ora e refugiadonan yega tera, promé nan ta bai e fasilidat di deporte Betico Croes na Santa Cruz, kaminda nan por keda 72 ora. Ta ei ta e punto di notifikashon ofishal pa e refugiadonan.
Den e karta tin pará tambe ku un di tres partido a hasi un petishon pa usa e vèlt aki pa otro meta. Pero e konseho na minister ta pa por lo pronto no otorgá e petishon aki te ora ku e ‘krísis i nesesidat di un akohida di refugiado a kita fo’i man’. Parse e di tres partido ta trata di un grupo ku ta empeñá pa beisbòl hubenil.
Manera Karel ‘Cai Cai’Williams. El a nase i lanta den e bario e ta un bèrdadero ‘Dakotero’. “E vèlt aki ta den mi kurason for di dia ku a trah’é na añanan setenta. Semper tabata un lugá kaminda nos por a hunga beisbòl ora di trein mucha.”
Masha tempu e tereno a dekaí, e hòkinan pa kambia paña ta ruina meskos ku e tribunanan. “Nos tin mas ku 15 aña kaba ta trata di haña gerensia di e lugá. Te dia djawe nan ta manda nos djaki paya. Nos a aserká hopi hende: parlamentario, minister. Ma niun no ta tende nos.”
Dakota di semper ta un bario di problema sosial. Willems ta bisa ku e vèlt ta nèt nan ke pone e muchanan riba bon kaminda. “Tur kaminda tin vèlt mas adekuá. Awor nan ta skohe nèt Dakota. Pa awor nos haña yen di strañero den nos bario i Dakota haña un nòmber mas malu atrobe.”
Plan si pero sin plaka
Servisionan di gobièrnu semanalmente ta bini huntu tokante di e asuntu venesolano. Tabata konosí mas largu kaba ku gobièrnu a indiká dos lugá di akohida pa refugiado venesolano. E kompleho di deporte Betico Croes ya pa añanan largu ta un di e lugánan di akohida den kaso di kalamidat. Ta e vèlt di Dakota si ta nobo den e asuntu aki.
Pero for di diferente fuente den gobièrnu ta konta ku nan no ta mira plaka pa ehekutá e plan di refugiado. “Ken ta bai paga e strèchernan i tur loke tin mester di dje. Nada di e asuntunan ei no ta reglá niun ora so. Ta plan nèchi pero riba papel so”, un fuente ku ke keda anónimo ta bisa. Pasobra e plan di e refugiadonan mester keda un sekreto.
Ademas e vèlt di Dakota ta pega na e edifisio di Krus Kòrá. “Nos sa basta tempu kaba ku gobièrnu ker a bai usa e tereno. Si ta konsientemente a skohe esaki mi no sa. Si e venesolanonan bini, nos lo yuda nan komo organisashon di emergensia. Pero nò, ainda nos no tin un kòntrakt ku gobièrnu”, bosero Indra Anthony-Pereira ta bisa.
Senario
Djaweps un patruya di polis tambe ta pasa na e vèlt. “Ta awe numa nos a tende ke men nos ta pasa tira un bista na e sitio. Mas aleu nos no sa nada.” Algun luna pasá polis a laga sa ofisialmente ku nan a adaptá nan senario komo preparashon pa un posibel fluho di refugiado. E polisnan ta bisa ku nan no ta na altura di esaki. “Nò, na trabou tampoko nan no a informá nos.”
Outor Sharina Henriquez


text:
ORANJESTAD (AAN): Polis y Kustwacht a persigui un hoben cu a horta un waverunner riba lama. E hoben identifica como Mathilda, cu ta conoci pa polis,
a bira un dolor di cabes pa e agentenan, cu a purba di razona cune pa e situacion no escala. Na dado momento, Polis mester a pidi asistencia di Kustwacht pa detene.
Kustwacht a desplega un boto chikito pa bay tras di e hoben, pero esaki no a logra, y a dicidi di manda e barco grandi pa sigui tras di e hoben riba lama grandi. El a sali banda di Tele Aruba bay abao.
Mathilda a para den diferente pier y polis a papia cune pa e entrega su mes, pero aparentemente e hoben a haya cu esaki ta un joke y hasta a haci algun maniobra cu e waverunner y a muha e polisnan den boto y riba tera. Na Barcadera, el a bisa polis cu ora gasolin caba, e lo entrega su mes.
https://diario.aw/categories/noticia/policial/polis-y-kustwacht-a-persigui-hoben-cu-a-horta-un-waverunner-riba-lama#sigProIdf08e489d05


text:
Pronóstiko di tempu pa Kòrsou i bisindario bálido te djamars mainta 06:00 o.l., 20 di yüni 2017.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 20 di yüni 2017.
Kompilá: djaluna 19 di yüni 2017, 05:00 o.l. (09:00 UTC).
Tempu: Awe mainta temporalmente por bira hopi nublá i ku posibilidat pa algun áwaseru lokal. No ta eksklui posibilidat pa welek ku bos.
Sobra di dia tempu lo keda por lo general parsialmente nublá.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:12 i ta baha 19:02 o.l.
Bientu: For di prinsipalmente direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Durante áwaseru de bes en kuando por bira fuerte den ráfaga; forsa 6 (40 te 50 km/ora, 22 te 27 nudo). Awe nochi gradualmente bientu lo bai suak.
Situashon general: Durante awe mainta e situashon atmosfériko ta bira gradualmente algu mas faborabel pa formashon di nubia ku por okashoná momento ku áwaseru. Tin un chèns chìkì ku bos por zona lokalmente. Bientu di otro un banda lo ta moderá te basta fuerte. Djamars anochi gradualmente bientu lo bai mengua i laman lo bira mas trankil.
Kondishon di laman: Awe ainda por lo general moderá ku altura di olanan entre 1 i 2 meter (3 pa 7 pia). E olanan di mas haltu ta den e zona na nort i e pasashinan entre e islanan. Djamars anochi gradualmente laman lo bira menos brutu.
Sistemanan signifikante di wer tropikal: *Siklon Tropikal Potensial Dos* a forma djadumingu atardi riba Osean Atlántiko i por bira un depreshon tropikal òf tormenta tropikal na kualke momentu. A emití atvertensia pa tormenta tropikal pa e islanan Barbados i St. Vincent and the Grenadines. Por lo pronto e sistema aki no ta un menasa pa nos isla, pero Servisio Meteorológiko Kòrsou ta sigui vigilá e disturbio aki ku hopi atenshon. Segun pronóstiko, e disturbio aki por bai influensiá wer den nos region durante di e siman aki, probablemente banda di djamars anochi i/o djárason mainta, ounke ta antisipá ku e lo debilitá den transkurso di djamars.
Si ta nesesario un kodigo hel lo wordu emiti pa e disturbio aki awe den dia. Ta rekomendá públiko en general pa sigui nos boletin nan di tempu aktualisá relashoná ku e sistema aki.
(*Den un konvenshon na prinsipio di 2017 National Weather Service a bin ku e opshon pa nombra “potensial” disturbionan tropikal, ku ta forma menasa pa paisnan den su serkania pero ku ainda no a alkansá e status ofisial di depreshon of tormenta tropikal e apodo “Siklon Tropikal Potensial” sigui pa un number.)
Un otro disturbio aktivo riba parti nortwèst di Área di Karibe tambe tin hopi bon chèns di bira un siklon tropikal denter di proksimo dos dia. E sistema aki no ta di importansia pa nos isla.
Fenómeno spesial: Ningun.
Pèrspektiva te djamars atardi: Parsialmente nublá ku posibilidat pa un poko áwaseru mainta tempran. Bientu lo bai suak konsiderablemente.
Meteorólogo: Statia
E próksimo boletin di tempu lo wòrdu publiká djaluna 11:00 o.l. (15:00 UTC).


text:
ORANJESTAD – 52% ta haya cu corupcion na Aruba ta aumentando, asina a sali for di un investigacion extenso di Banco Central Aruba cu a publica e resultadonan awor. Mas corupto nan ta considera politiconan, fundacion Lotto pa Deporte, ministernan cu nan conseheronan, ambtenaarnan di Dimas (organisacion di admision di stranhero), parlamentarionan y periodistanan.
Ya na januari presidente di e Banco Jane Semeleer a divulga resultadonan provisional. Awor e rapport ta definitivo y ta mustra cu 76% di esunnan entrevista ta haya cu corupcion ta un problema grandi riba e isla.
Atrobe e rapport ta mustra e envolvimento di e sector di comercio: 80% ta pensa cu tin relacionnan estrecho entre politiconan y companianan cu ta causa corupcion. 79% ta mira corupcion mas tanto den sector publico y 56% ta haya cu e sistema parlamentario ta contribui na corupcion.
Locual ta remarcabel ta cu nan ta menciona e fundacion Lotto pa Deporte como di dos mas corupto. E minister responsabel Dangui Oduber a entama diferente casonan den corte contra e directiva di e fundacion recientemente, pero a perde nan tur. Awor el a dicidi di lanta un fundacion nobo di lotto.
Combatimento corupcion
E investigacion tambe ta mustra cu mayoria no ta sinti cu gobierno ta haci suficiente pa combati corupcion. Pero hasta mas (72%) ta haya cu husticia ta faya den su persecusion di casonan di corupcion. No obstante e caso Ibis unda casi 40 compania tabata envolvi y unda husticia exitosamente a logra un sentencia di cuater aña contra ex-minister Paul Croes, e sospechoso principal.
E investigadonan tambe a puntra e participantenan di e investigacion si nan mes a comete soborno. 3% so a bisa si. Pero ora di puntra nan si nan ta conoce un hende kende a comete soborno, casi 25% ta contesta positivo. Siguramente ora ta trata di obtene permisonan di estadia y trabou, di construccion, comercial of pa haya tereno di gobierno.
E investigacion complete ta riba e website di Banco Central di Aruba


text:
Aruba ta cla pa sigui desaroya futbol femenino
AVB a entrega “Women’s Football Development Program” na FIFA y CONCACAF
ORANJESTAD, Aruba – 19 di juli 2021: Despues cu Arubaanse Voetbal Bond (AVB), bou liderazgo di su presidente, ing. Richard Dijkhoff, a finalisa y aproba e programa pa desaroya futbol femenino na Aruba, siman pasa a entrega un copia na e organisacion mundial FIFA y esun Americano, esta CONCACAF. Durante e recien congreso di CONCACAF na Miami, e organisadonan a crea un momento pa asina AVB por a haci entrega di e “Women’s Football Development Program” na president di Fédération Internationale de Football Association (FIFA), Gianni Infantino y na president di Confederation of North, Central American and Caribbean Association Football (CONCACAF), Victor Montagliani.
E “Women’s Football Development Program” aki ta un plan cu tin prescribi con AVB lo desaroya futbol femenino na Aruba den e añanan nos dilanti. E plan aki ta hopi importante pa motibo cu, banda cu esaki ta un exigencia di FIFA pa AVB por bin na remarca pa fondonan, e plan aki lo trece claridad pa un y tur unda AVB kier hiba futbol femenino. Manera menciona anteriormente, sin e plan aki AVB lo no por ricibi fondonan pa desaroya futbol femenino.
Kisas hopi ta pensa cu FIFA ta simplemente aloca fondonan disponibel pa AVB haci kico cu kier pero esaki absolutamente no ta asina. Pa por bini na remarca pa fondonan di FIFA, mester entrega plan- y programanan pa FIFA tin un idea den kico ta inverti su fondonan. Ningun proyecto no por inicia sin aprobacion di FIFA y of CONCACAF y pa e motibo aki ta importane pa entrega tipo di plannan manera esun di Women’s Football Program.
Esaki ta e unico manera cu AVB por bini na remarca pa fondonan pero tambe pa asistencia caminda cu tin mester. Na e momentonan aki AVB ta trahando hopi di cerca cu expertonan di FIFA y CONCACAF pa prepara e ehecucion di e plan aki pero tambe ta ricibi asistencia di e departamento di futbol femenino di Koninklijke Nederlandse Voetbalbond (KNVB).
KNVB, despues di a traha ampliamente riba desaroya futbol femenino pa algun aña, awe tin e titulo di campeon di Europa y sub-campeon di mundo. Tur e ayudonan aki no tawata posibel sin e contacto di ing. Richard Dijkhoff, president di AVB, cu e instancianan aki.
E “Women’s Football Program” aki tambe ta parti di e plan integral “Grow Football Aruba” di AVB. E plan ta pa desaroya e 8 areanan den futbol na Aruba. Esunnan cu ta den pleno ehecucion na e momentonan aki ta:
1. Club Development Program
2. Coach Development Program
3. Talent Development Program
4. Referee Development Program
5. Lo inicia cu e Women’s Football Development Program
E otro tresnan cu ta den e proceso di finalisacion ta:
1. National Team’s Development Program
2. Facilities Development Program
3. League Development Program.
Esaki ta programanan cu lo mester desaroya futbol na Aruba di tal manera pa asina eleva, no solamente nivel di futbol, pero tambe di tur locual ta importante rond di futbol.
Pa CONCACAF, e plan aki tambe ta importante pa motibo cu a base di esaki nan lo sostene AVB pa yuda desaroya futbol femenino na Aruba tambe. Tanto e president di FIFA como esun di CONCACAF, despues cu nan a ricibi copia di e plan, a expresa cu nan ta sumamente contento cu e esfuerso- y trabounan cu ta ser haci pa desaroya futbol na Aruba.
Alabes ambos president a felicita y elogia ing. Richard Dijkhoff pa e bon trabou cu el a bin ta haciendo pa futbol na Aruba. Por ultimo, tanto Gianni Infantino como tambe Victor Montagliani, a menciona cu AVB, pa tanto FIFA y CONCACAF, ta ser considera como un rolemodel pa e demas federacionnan cu ta forma parti di CONCACAF pa locual ta trata e forma cu AVB a bin ta desaroya futbol.


text:
DI ACUERDO CU ARUBA TOURISM AUTHORITY:TURISMO TA SIGUI PROGRESA GRADUALMENTE
ORANJESTAD – Como e autoridad di turismo di Aruba y en conexion cu e re-apertura di nos frontera, A.T.A. conhuntamente cu diferente organisacionnan turistico ta desea pa informa nos comunidad di e situacion actual pa loke ta trata e industria turistico y loke por spera pa luna di augustus 2020, conforme informacion compila na e momentonan aki cu ta mediante augustus unda cu Aruba ta conta cu un subida den cantidad di casonan di COVID-19 activo.
TRAFICO AEREO:
Debi na e ultimo desaroyonan pa loke ta trata e pandemia na Aruba mes, a wordo anuncia cu nos destinacion ta wordo mira como code oranje pa Hulanda y relata cu esey tin ahustacionnan den e vuelonan.
Conforme AAA (Aruba Airport Authority) tin un total di 6 vuelo di Hulanda pa Aruba cu e aerolinea TUI pa nos isla durante luna di augustus, cual ta inclui un vuelo di repatriacion cu a sali e siman aki caba. E otro vuelonan pa Aruba cu e aerolinea aki a wordo cancela. Aerolinea KLM a mantene su vuelonan pa nos isla y hasta a añadi vuelonan adicional riba tur diabierna durante luna di augustus.
For di Merca, e aerolineanan Delta y JetBlue hunto a cancela 7 vuelo pa nos isla. Sinembargo, no ta conoci si esaki ta debi na e ultimo desaroyo pa cu e casonan di COVID-19 na Aruba of simplemente pasobra nan ta sigui consolida e vuelonan – cual a pasa caba durante luna di juli ultimo.
E aerolineanan regional Aruba Airlines, DiviDivi y EZ Fly a cancela tur vuelo pa nos isla te cu proximo aviso como cu Corsou a cera frontera pa vuelonan pa y for di Aruba.
ACOMODACIONNAN:
Aproximadamente 30% di nos bishitantenan ta keda den acomodacionnan alternativo. Segun AHATA (Aruba Hotel and Tourism Association) 60% di hotelnan cu ta miembro a experiencia cancelacionnan adicional ultimo dianan. E pronostico prome cu e cancelacionnan tawata un ocupacion average di 14% pa luna di augustus. Lo keda monitorea esaki. Na luna di juli grado di ocupacion reporta pa AHATA a baha, di otro banda e prijs average pa camber esta e ADR a keda stabil (mesun prijs cu juli 2019).
ATSA (Aruba Time Share Association) a menciona cu ta spera un ocupacion di 37% pa luna di augustus. Relata na e acontecimientonan actual na nos isla, ta dificil pa bisa con esaki lo impacta turismo. Un grado di cancelacion di 5% a wordo raporta.
PERSPECTIVA PA AUGUSTUS 2020:
Pa loke ta trata e pasaheronan, e siman aki Aruba ta spera un aumento di 150 pasaheronan adicional, compara cu siman pasa. E total pa e siman aki ta ekivalente na 5.753 pasahero.
Naturalmente A.T.A. continuamente ta sigui monitorea e feedback y ‘sentiment’ di e bishitantenan pa cu nos destinacion. Pa loke ta servicio cu ta brinda na cliente, e aumento local na nos isla pa cu e casonan relata cu COVID-19 no ta refleha como e topico primordial di preocupacion of feedback, pero mas bien e topico principal ta e necesidad di asistencia pa biaha pa Aruba. Entre esaki ta e asistencia pa yena e carchi ED (Carchi di Immigracion) y asistencia pa cu e test di COVID-19 prome cu e bishitante yega nos destinacion. Relata cu esaki, mester nota cu e siman aki A.T.A. a lansa un plataforma adicional riba su pagina web di aruba.com unda e bishitante ta haya informacion adicional pa cu e rekisitonan di test prome cu nan yega Aruba. E pagina aki ta inclui un tool cu ta busca informacion pa e usuario relata na su area geografico. E ta brinda e usuario opcionnan di unda e por yega na e test rekeri. Pa mas informacion por bay riba e pagina aki: https://www.aruba.com/us/traveler-health-requirements/covid-testing
Mescos cu otro destionacionnan, nos isla ta pasando den momentonan di reto pa loke ta trata e pandemia aki. Ta importante pa nos tur sigui e protocolnan manera stipula door di diferente instancianan. Hunto nos lo vence y nos isla y su turismo lo sigui florece.


text:
HULANDA NO TA CERA FRONTERA CU ARUBA
Aruba ta cera frontera cu brazil te ora cu tin mas informacion di efecto di e variante nobo di covid
E cifranan di contagio di Covid ta keda motibo di preocupacion. Na e momentonan aki tin 502 caso activo di Covid, a pesar cu a mira cu e averahe di cantidad di casonan pa dia a cuminsa baha den comparacion cu e cifradi dos siman pasa y siman pasa. Aworaki e averahe ta riba40 caso positivo di Covid pa dia cual keto bay ta halto. Pero e cantidad di testnan positivo cu tin compara cu e cantidad di testnan cu ta wordo haci (positivity rate), ta bahando, asina Prome Minister Evelyn Wever - Croes a declara.
Situacion na hospital
Sinembargo den hospital tin un cantidad record di hende e añaaki. Desde e segundo ola di Covid aña pasa, ta prome biaha cu a yega na 29 hende den hospital di cual 10 ta den cuidointensivo. Semper a midi e forsa di con ta para cu Covid na e capacidad den hospital y cuanto di e capacidad aki nos ta uzando. 29 persona den hospital ta hopi y p’esey PromeMinister ta haci apelacion un biaha mas na henter comunidadpa tuma e tema na serio y sigui cuida.
Variante nobo di Covid y ciere di frontera
Henter mundo aworaki ta mirando e efectonan di e variantenan di Covid. A tende di variante di inglaterra, Brazil y mas. ‘Mirando con cerca Brazil ta di Aruba y mirando cu e variante di Brazil ainda ta desconoci con devastador suefectonan ta, nos ta haya nos ta cera frontera cu Brazil. Puesciudadanonan di Brazil no ta permiti pa drenta Aruba te ora cu tin miho bista riba e efecto di e variante aki.’
Desaroyonan cu Hulanda
Mientrastanto Hulanda tambe ta tumando varios medida paproteha nan mes y den e cuadro aki Hulanda a informa cu nan no ta cera frontera cu Aruba. KLM tambe a indica cu nan lo sigui bula entre Hulanda y Aruba.
Premier Wever - Croes ta anuncia esaki pa calma e nerviosismo cu tin bou di nos hendenan cu tabatin pensa di bay Hulanda of tin cu bolbe for di Hulanda.
“Mi kier pidi tur hende pa ta hopi alerta pasobra cosnan ta cambia hopi lihe y Paisnan por cambia nan maneho hopi lihe. Pa awo Hulanda a bisa cu e frontera ta keda habri y cu KLM aindica cu lo sigui bula, pero no por duna ningun garantia. Puessi tin cu biaha, ta sugeri pa sigui e desaroyonan internacionalpa plania e viahe y pa no keda pega.’
Ban sigui cuida!
Pa conclui, drentando e fin di siman mirando tur e retonannobo cu ta confronta cu e variantenan di e virus, PromeMinister kier a urgi tur ciudadano di nos Pais pa ban siguicuida. Nos ta bringando un enemigo cu ta mortal, cu a ranca56 alma caba for di nos na Aruba cu tabatin e virus ora cu nan a fayece. Ban evita cu mas famia ta pasa den e dolor y ban cuida mas, ban cuida nos mes y ban cuida nos famia. Aruba ta conta cu bo pa domina plamamento di e virus aki pa por concentra cu mas forsa riba recuperacion di nos Pais y crecemento di nos Pais.


text:
Stichting Rehabiliatiecentrum Curaçao
Stichting Revalidatiecentrum Curaçao ta brinda kuido i guia spesialisá na adultonan i muchanan ku tin un desabilidat pa motibu di un malesa, aksidente òf un enfermedat for di nasementu. Nos ta traha huntu pa un rekuperashon optimal i ta duna sosten riba tereno sosial di sosiedat, ku e mira riba re-integrashon di nos klientenan den nos sosiedat.
Kuido personal adekuá
Revalidatiecentrum ta para pa kuido personal di nivel haltu. E revalidashon ta konsistí di investigashon multidisiplinario, kuido i guia spesialisá. E revalisashon ta bai den diferente fase, pa medio di investigashon nos ta haña un mihó bista di e tipo di kuido ku nos kliente tin mester. Revalidashon por tuma lugá den un esenario klíniko o poli-klíniko. E dòkter di revalidashon ta determiná huntu ku e kliente kua esenario ta esun mas adekuá, dependiendo di e kliente su situashon. Muchanan tambe ta haña kuido i guia personal. E grupo terapeútiko pa ‘peuter’ ta spesial pa muchanan entre 1 i 4 aña, ku pa motibu di nan limitashon físiko no ta kuadra den un grupo di ‘peuter’ regular, manera krèsh. Tambe Revalidatiecentrum ta traha den koperashon estrecho ku Soeur Hedwig School. Soeur Hedwig School ta un skol ‘Mytyl/Tyltyl’ ku ta brinda enseñasa spesial na alumnonan entre 4 pa 21 aña.
Nos tim di Revalidashon
Nos tim di revalidashon ta konsistí di trahadónan di diferente disiplinanan médiko, esakinan ta: rehabilitashon médiko, enfermería, duna kuido, fisioterapia, ergoterapia, logopedia, (neuro-) sikologia i trabou sosial. Tambe nos ta traha den estrecho koperashon ku trahadónan di artíkulonan ortopedagógiko di Curaçao Orthotics & Prosthetics.
Stichting Revalidatiecentrum Curaçao provides specialist treatment and guidance to adults and children who are physically restricted due to illness, accident or congenital disease. The team works hard to optimize recovery and support socially, with a focus on the (re) integration of their clients into society.
Adequate, personal care
The guiding principle of Revalidatiecentrum Curaçao is to offer personal care of a high level. The rehabilitation center consists of multidisciplinary research, treatment and counseling of a specialized nature. The recovery takes place in phases, during which the personnel gains insight into your healthcare request. Rehabilitation can take place in an outpatient or clinical setting. The rehabilitation physician, determines together with you which setting is most appropriate depending on your situation. Children also receive personal care and guidance. The therapeutic nursery group is intended for toddlers aged 1 to 4 years who, due to their physical disability, do not fit in regular toddler care. Stichting Revalidatiecentrum Curaçao also has a collaboration with the Soeur Hedwig school. Soeur Hedwig school is a Mytyl / Tyltyl school offering special education to students between 4 and 21 years.
Our Rehabilitation Team
Our rehabilitation team consists of employees from several medical disciplines including rehabilitation medicine, nursing, hospital care, physiotherapy, ergotherapy, speech therapy, (neuro) psychology, social work. There is also close partnership with the orthopedic instruments manufacturers of Curaçao Orthotics & Prosthetics.


text:
Consulado di Merca a informa cu Spirit Airlines lo operar un vuelo humanitario dia 10 de mei 2020.
E vuelo ta sali di aeropuerto Reina Beatrix, rumbo Cartagena Colombia pa busca pasahero y despues ta sigui pa Fort Lauderdale, Florida y lo yega na “Hollywood International Airport”.
Pasaheronan na Bonaire y Corsou tambe tin opcion pa usa vuelo di Divi Divi pa yega Aruba.
Pasaheronan cu ta desea di usa e vuelonan aki mester haci contacto mesora via e-mail: ACSCuracao@state.gov
Por tuma contact cu Spirti Airlines tambe, cual aki ta sigui e numbernan di referencia:
Spirit Airlines no. de vuelo: NK#6332
Diadomingo 10 di mei 2020.
Salida: 1PM
Yegada na Fort Lauderdale 5:55PM


text:
Tempo: Awe anochi: parcialmente nubla cu un posible awacero breve den marduga y mayan: parcialmente nubla cu un awacero breve
temperatura maximo 33 grado celsius
temperatura minimo 27 grado celsius
bahada di solo : 6:23 pm
subida di solo : 6:29 am
Biento: Zwak te modera for di direccionan entre oost y zuidoost; forsa 2 te 4 (7 te 30 km/ora, 4 te 16 nudo). Den dia basta fuerte den rafaga; forsa 5 (31 te 39 km/ora, 17 te 21 nudo).
situacion general di tempo pa proximo 24 ora: Un disturbio riba nivelnan mas halto di atmosfera lo induci humedad den region durante proximo 24 ora. Esaki lo pone mas nubia pasa temporalmente riba region local cu localmente un awacero pasahero te breve. No
por exclui chance pa lamper cu strena.
condicionan maritimo/ estado di lama: Ta spera un estado di lama leve na partinan protehe, y leve te modera na partinan zuid. Na partinan oost te noordwest lama lo ta modera cu olanan entre 3 pa 5 pia.
aviso/ alerta:
ningun
fenomenonan special: Den e dianan aki por verwacht cu temperatura lo por yega 33 te 34 grado celsius rond di oranan di merdia. esaki combina cu e humedad relativamente halto por duna un sensacion di calor di 38 te 40 grado celsius rond di oranan di merdia.
tempo tropical significante: ningun
potencial di awacero pa proximo 24 ora: 1 to 5 mm; localmente esaki por varia.
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 32 / min 26 / 1.4 mm
westpunt: max 33 / min 26 / 1.2 mm
sta rosa: max 33 / min 27 / 0.8 mm
pronostico di tempo pa proximo 3 dianan: Parcialmente nubla cu un awacero pasahero te breve. Biento lo ta for di direccion oost y modera; basta fuerte te posiblemente fuerte den rafaga; temperatura (grado celsius) max / min lo ta: 34 / 28


text:
ORANJESTAD (AAN): Su potretnan tabata sali den tur corant, den tur revista, y den entrevistanan na TV. Su epoca briyante di decada di 1980 y 1990 pa team di RCA,
All Stories
ORANJESTAD(AAN): Despues cu Red Machine a gana ATCO Indians pa keda bibo den e final di baseball Double-A Diabierna, Indians a gana Diasabra pa gana e serie di best of 7 4-2.
Ainda tin e oportunidad pa recauda fondo pa “Fundacion Proteccion y Conservacion di Commandeurs Baai
Kayak for Nature tabata uno exitoso
Apesar di awacero y lama bruto - *E team a yega Commandeursbaai sano y salvo
ORANJESTAD (AAN): Parlamentario Endy Croes futuro Minister di Enseñansa y Deporte a haci entrega oficial di e premio di MVP
SpeedWorld cu bo amigo Hubert ‘Furai’ Tiel, y lagami bisa boso cu mi a goza un mundo di mira autonan remote-control
Awor e ta bay prepara pa Paris 2024
Comision Rafael Vanegas awemerdia cu Futbol y Festival di Cuminda
ORANJESTAD (AAN): Aruba perde un di e portero nan alavez deportista a hunga Softball entre otro pa UPA na 1966 a bira campeon.
Recientemente na e compleho deportivo nobo na Pos Abao, e dinamico organizacion di Camacuri Harley Davidson Club Aruba a tene un ceremonia special como cu nan a instala 6 miembro nobo.


text:
E Reina di Inglatera ta sinta cu un debe grandi su dilanti, ta ser papia di miyones di pounds di su propio fortuna cu lo wordo usa den defensa legal di su yiu Prins Andrew. Diasabra ultimo The Daily Telegraph a publica cu e Prins ta wordo acusa di lo ta meti den caso di abuso sexual na Estados Unidos.
E Duque di York a amplia siman pasa su team di jurista y ta busca abogado Melissa Lerner acerca, cu ta uni su mes na Andrew Brettler. E ultimo ta wordo acusa augustus aña pasa den Corte na New York di a abusa sexualmente di Mericano Virginia Giuffre.
E Monarca a bay di acuerdo aña pasa cu e lo paga e gastonan di defensa di su yiu homber cu e fondonan di e Ducado di Lancaster. Na inicio esaki tawata 1,5 miyon pound(1,75 miyon Euro), esaki a crece bira na e suma di 23 miyon pound(26,9 miyon Euro).
Segun fuentenan den e Cas Real cita door di The Telegraph, e cuenta di abogadonan lo subi na “miyones”, den un proceso huridico cu posiblemente lo dura lunas of añas. Esaki segun espectativa lo por termina den un areglo economico cu lo por manda e costonan cu algun miyon mas halto ainda.
Corte di New York a reacciona siman pasa oktober 29 ariba e keho di abuso sexual entrega di parti di Virginia Giuffre.
Giuffre ta bisa cu tempo e tawata tin 17 aña e la wordo forsa pa tene relacion sexual cu e Prins, algo e fayecido magnate Jeffrey Epstein a wordo acusa di dje, cu e lo tawata tin un sex netwerk di mucha muhenan menor di edad. Esnan cu tawata haci uso di servicionan di Epstein ta figuranan mundialmente conoci den mundo di economia y politica. Su man drechi den e escandalo aki tawata Ghislaine Maxwell.
Epstein despues di su aresto(Augustus 2019) a comete suicidio den cel di warda di polis na New York.
Ghislaine Maxwell tambe a wordo aresta y ta cera den e un otro prison den New York mes, acusa di a yuda e business man recluta menornan di edad pa su actividadnan sexual.
Asina nos ta mira cu Prins Andrew yiu di Queen Elizabeth II tambe lo tawata cliente di Epstein, cu lo tawata tin un netwerk di menornan di edad pa activiadnan sexual cu figuranan Mundial prominente cu tawata desea esaki.


text:
Emmastraat/ Rudolf Arendsstraat – Diahuebs atardi den careda di 5’or polis a bay pura e crusada conoci pa accidente cu ta Emmastraat cu Rudolf Arendsstraat. Ariba dicho crusada un accidente basta serio a sosode y tin hende herida.
Ambulance tambe tawata na caminda y un rato despues un di dos ambulance a wordo pidi, debi cu den ambos vehiculo tin persona herida.
Manera den casonan anterior, falta di preferencia a hunga un rol.
E autonan envolvi ta un Nissan Versa y un Nissan March.
Por mira cu e Nissan Versa den e impacto a perde control y dal contra cura di un cas kibrando esaki.
Un parti di e crusada a wordo cera pa asina Paramediconan por a haci nan trabou y tambe polis di trafico cu a presenta.
Asina por mira cu despues di “basta” tempo e crusada aki ta keda uno unda tin persona no ta pone atencion ariba e borchinan di trafico of atencion den trafico.


text:
Dikon bai Halt?
E delitonan pa kua ta manda hóbennan pa Halt ta kisas chikitu, pero tur e delitonan akí huntu ta pèrkurá pa daño i inkietut den komunidat. Por ehèmpel habitantenan di bario tin molèster di bakinan di sushi distruí, korementu sin reibeweis ta peligroso pa otro usuarionan di karetera i e doño di tienda tin pèrdida ora di ladronisia.
Si no atendé e infrakshonnan leve akí, hóbennan por haña e impreshon ku e no ta asina serio. E ora ei diriepente e por bai di malu pa pió: un delito chikitu kometé un biaha so ta bira un patronchi konstante di kondukta ku ta pasa límite. Ta importante pues pa para kriminalidat hubenil den un fase tempran!
Halt ta importante tambe pa hóbennan. Den kaso ku finalisá e trayekto di Halt korekto, ta evitá un anotashon hudisial. Esei ta nifiká ku e hóben no ta haña un karchi di kastigu. Tambe nan ta risibí ayudo durante e trayekto den kaso di eventual problemanan ku ta kousa nan komportashon ku ta pasa límite.


text:
Kralendijk – E echo ku Den Haag ta tarda pa duna lus bèrdè pa un plan di invershon pa e Kompania di Awa i Koriente di Boneiru (WEB Bonaire NV) no solamente innesesariamente ta kondusí na un tarifa di koriente mas haltu, pero ku tempu por trese suministro di koriente na peliger.
Diputado Hennyson Thielman: ‘For di 2010 poblashon di Boneiru a krese hopi. For di e último sifranan di Ofisina Sentral di Estadístika ta resultá ku den e añanan binidero e kresementu ta kontinuá. Na mes momentu turismo lo sigui desaroyá mas aleu, mientras ku aktividat empresarial tambe ta oumentá. Esaki ta nifiká ku e demanda pa koriente lo oumentá. Pa e motibu akí WEB tin ku hisa su kapasidat di produkshon pa evitá ku aworó mester bai limitá suministro di koriente, pero pa esei WEB tin mester di koperashon di Den Haag sí.’
Na aña 2020 WEB a presentá un plan na ministerio di Asuntunan Ekonómiko i Klima pa hisa e kapasidat di produkshon pa medio di instalashon di molina di bientu nobo i realisashon di un parke solar. ‘Ku e plan akí WEB por sigui kana den ritmo ku e kresementu di poblashon, turismo i aktividat empresarial ku por ferwagt te na aña 2030. I hasi esaki na un manera sostenibel tambe, loke alabes ta kondusí na un tarifa mas abou. Esaki ta pas perfektamente den nos vishon i e ta bon pa nos suidadanonan, nos ekonomia i nos medio ambiente.’
P’esei diputado Thielman ta spera ku riba término korto e ministerio ta tuma un desishon. ‘E márgen den kapasidat di produkshon ta bahando rápidamente, di 15% na aña 2020 pa te ku awor akí solamente 10%. Kada dia ku nan keda sin tuma un desishon, ta hala e momentu ku WEB lo no por kumpli ku e demanda mas, mas aserka. Mi no por imaginá mi mes ku gabinete lo ke laga esaki yega asina leu i mi ta sali for di e punto di bista ku den e periodo binidero nos lo mira un kontribushon konstruktivo for di Den Haag.’
DIPUTADO THIELMAN: PREOKUPASHON TOKANTE KAPASIDAT DI PRODUKSHON DI WEB
Kralendijk – E echo ku Den Haag ta tarda pa duna lus bèrdè pa un plan di invershon pa e Kompania di Awa i Koriente di Boneiru (WEB Bonaire NV) no solamente innesesariamente ta kondusí na un tarifa di koriente mas haltu, pero ku tempu por trese suministro di koriente na peliger.


text:
Ban sembra awe, pa cosecha mañan!
E proceso pa re-inscribi of inscribi pa un tereno huurgrond, ta continua te cu 31 di Juli 2020
Siman pasa e prome grupo di cunukero a firma acuerdo di otorgamento / traspaso di tereno di huur. Den e temporada nos dilanti, mas persona lo bay ricibi un yamada di DIP, pa asina informanan riba e proceso di e tereno cu nan a aplica pe.
E maneho aki ta forma parti di proyectonan cu por ‘fast-track’ y alaves atende cu e tema di demanda pa alimentacion ‘food security’.
E deseo ta, pa cada cunukero sigui cu e trabou pa
planta y pa pasa e conocemento pa nos generacion di hobennan cu ta necesario pa percura pa
durabilidad di e sector aki na Aruba. Pues ta yama tur persona interesa pa inscribi of re-inscribi.


text:
Rosario2019
The South American Beach Games (Spanish: Juegos Suramericanos de Playa) is a biennial multi-sport event in beach sports between athletes representing nations from South America. It is organised by ODESUR (the South American Sports Organization). The first event was held in 2009.
-
News
Aruba impresiona cu Rosario
Delegacion di Aruba kier a gradici ciudad di Rosario pa e prome Weganan Sur Americano den Playa. Sin duda Aruba…Read More »
-
News
Aruba ta gradici Rosario
Atletanan di Aruba ta gradici Rosario y e organisacion di e Weganan Sur Americano di Playa.IV Juegos Suramericanos de Playa…Read More »
-
News
Equipo Aruba ta conta nan experiencia
E team completo di Beach Tennis ta conta di nan experiencia aki na Rosario.#equipoaruba #rosario2019 Posted by Comite Olimpico Arubano…Read More »
-
News
Dominique y Aksel ta ricibi nan medaya
Bunita momento ora cu Dominique Hopman y Aksel Samardzic ta ricibi nan medaya di Plata den Mix Doubles aki na…Read More »
-
News
Aksel ta ricibi su medaya
Momento cu e atleta di Beach Tennis Aksel Samardzic ta ricibi su medaya di brons na Rosario. Momento cu e…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
News
Plata pa e Duo Mix
Duo Aksel Samardzic y Dominique Hopman a logra medaya di Plata den e Weganan Sur Americano di Playa na Rosario,…Read More »
-
News
Maud y Dominique no ta logra medaya
Duo femenino Maud Celaire y Dominique Hopman no ta logra medaya di Brons y ta keda na di cuater lugar…Read More »
-
News
Medaya di Plata pa Duo Masculino
Medaya di Plata pa e duo Aksel Samardzic y Sander Castro na Rosario No obstante cu nan a cay venci…Read More »
-
News
Brons pa Aruba
Medaya di brons pa Aruba Awe mainta a inicia e weganan di 3 y 4 lugar aki na Rosario. Despues…Read More »


text:
Buenos Aires 2018News
Victoria den Dobbel di Tennis
Patrick y Nick ta gana na Buenos Aires
Tenistanan Patrick Sydow y Nick Hardt(DR) ta logra victoria den dobbel den e Youth Olympic Games 2018.
Despues di a hunga un tremendo partido diadomingo contra di Merca, dialuna merdia e tenista Patrick Sydow a mira accion atrobe e biaha aki den dobbel unda e la hunga hunto cu su partner di Republica Dominicana, Nick Hardt na Buenos Aires, Argentina, e cas di e Weganan Olimpico Hubenil 2018.
Apoya pa e delegacion di Aruba y Republica Dominicana e duo di Sydow/Hardt ta vence den forma convincente di e duo di Bahrein/ Kazakstan cu e score di 6/0 y 6/1. Mester bisa cu Patrick y Nick a hunga formidabel. Notable ta cu pa prome biaha e dos tenistanan aki ta hunga hunto aunke nan conocr otro pa hopi aña. E partnership aki a click bon mientras nan lo lucha wega pa wega pa cada triunfo.
Awor Sydow/Hardt lo enfrenta problemente un duo di Francia.
Exito Patrick Sydow y Nick Hart.


text:
E palasio di Gobernador tin un funshon di bibienda i di trabou. Aki Gobernador ta risibí su bishitantenan i ta tene tambe enkuentronan seremonial. E último parti menshoná ta enserá huramentashon di ministernan nobo i di miembronan di kolegionan haltu di estado, pero por ehèmpel e seremonianan di naturalisashon tambe ta tuma lugá akinan.
E edifisio konosé un historia largu. Na 1634 hulandesnan, bou di mando di Johan van Walbeeck, a konkistá Kòrsou for di spañónan. E tempu ei tabata konsiderá Kòrsou un isla ubiká stratégikamente for di kua por a trata na kombatí e spañonan. Fuera di esei Kòrsou, pero tambe Bonaire tabata di gran importansia pa sakamentu di salu. E prioridat di mas haltu tabata konstrukshon di un fòrti pa medio di kua por a defendé Kòrsou. Boka di bahia di Santa Anna a resultá di ta un lugá apropiá i na e sitio akí, den sentro di siudat, a konstruí Fòrt Amsterdam kaminda despues, rondo di dje, a lanta Willemstad.
E palasio ta situá na e mésun lugá ku a konstruí e promé fòrti na 1635. Durante e siguiente dos añanan a agregá na esaki e promé kas di e representante di West-Indische Compagnie (WIC). E ‘predesesor’ di e palasio di Gobernador aki tabata un edifisio di palu ku tabata konsistí di dos piso. Mayoria di e material ku a sirbi pa su konstrukshon a bini for di Amsterdam.
Poko tempu despues a remplasá e edifisio di palu pa unu di piedra ku ta forma e núkleo di e palasio di awendia. Sinembargo estilo di e edifisio akí a kambia konsiderablemente durante siglonan. E parti mas bieu di e edifisio tabata konsistí di un paviyon parti dilanti. Pa medio di su largura a splet e paviyon den dos ala ku un pasashi sentral mèimèi. Poko despues di e promé konstrukshon akí a traha e di dos paviyon parti patras, ku un trapi monumental i dòbel su dilanti. Na 1765 a ekspandé e edifisio ku un galeria habrí na banda di haf. E edifisio a keda den e estado aki aproksimadamente shen aña sin ku a trese ningun kambio.
Durante 1868 pa 1870 a traha intensivamente na plannan di renovashon. Meta di tur e plannan aki tabata pa debolbé kara di e edifisio su dignidat i tambe pa krea mas espasio. Sinembargo, finalmente a limitá e renovashon na pegamentu di e galeria habrí na e edifisio prinsipal, na kambiamentu di e kamber di balkon proyektá den un asina yamá balkon kolgante i na ponementu di ornamentunan klásiko na e fachadanan dilanti i patras. Durante e proseso aki e estilo original i simpel di e parti patras di e edifisio a kai pèrdè.
E dak di e edifisio tambe tabata forma parti di e renovashonnan. A kita for di esaki e balkinan di soporte ku nan grasioso krelnan. Pero e renovashon aki tampoko no a hasi e palasio un edifisio duradero pa biba aden. Durante e periodo ku Gobernador Barge tabata na mando (1890-1901) a konsiderá un otro renovashon nesesario. Gobernador Barge i su famia a keda na lanthùis Ouintz, awendia lanthùis Groot Davelaar, durante e trabounan di renovashon. Aparentemente e renovashon di e tempu ei tabata sufisientemente bon, pasobra ta te durante gobernashon di profesor Römer (1983-1990) a haña ku un restourashon grandi ta nesesario. Durante e periodo di renovashon di e palasio, Gobernador Römer a keda na lanthùis Santa Barbara.
Awor, ta asuntu di konservá e palasio di Gobernador na Willemstad, ku ta un edifisio bieu i históriko, pa e futuru generashonnan. E sistema di konstrukshon, ku a apliká den siglo 17, usando koral batí komo base di semènt, ta nifiká ku murayanan di e palasio ta sufri di e asina yamá ’kanser di muraya’. E salu ku ta den e koralnan ta chupa asina tantu vògt ku na sierto partinan di e muraya fèrfmentu di muraya un bes pa aña kasi no ta sufisiente pa tene e esakinan limpi i rígido. Pues no ta nada staño ku kuido di e edifisio akí kasi tur dia ta tópiko di atenshon di Gabinete di Gobernador.


text:
KRALENDIJK – Awe mi ke papia pa Fittipaldi Pietersz i no komo miembro di prensa. Gezaghèber Edison Rijna di Boneiru a papia ku miembronan di prensa i loke ami a tuma nota, el a ekspresá algun kos ku por bai otro pa loke ta trata prensa na Boneiru. Manera nos ta bisa el a deshogá su mes na prensa. Mi no ta bai defendé entre otro gezaghèber.
El a menshoná e atardi entre otro tokante e preshon ku pueblo ta pone pa haña un informashon i rumornan ku ta sirkulá. Un kos ku a bin dilanti ta, si no tin nada partikular no tin niun motibu pa gezaghèber sali i splika komunidat. Pasobra tin miembro di prensa ta bisa ku ta pueblo ta pidi i nan tin ku hasi nan tarea komo prensa, pa puntra i haña kontesta pa informá pueblo. Hopi bia prensa ta hasi pregunta djis pa nan stèm bai den aire i sin kontenido. A keda bon kla menshoná ku loke gezaghèber di Boneiru a papia relashoná ku kasonan di ‘corona virus’ na Boneiru ku, no ta nada di atenshon, informashon a bini for di Kòrsou di e konosido DR. Izzy Gerstenbluth, ku hopi hende ta eila, pa bin Boneiru, pasobra ta un persona asina nos mester pa papia ku komunidat. Kòrda gezaghèber no ta dòkter. Ta informashon ku e haña di dòkternan, spesialistanan e ta trese pa pueblo. Otro kos si no tin niun kaso na Boneiru, no tin niun motibu pa gezaghèber papia ku pueblo. Papia kiko! No kompará Kòrsou i Aruba ku Boneiru! Nan tin un obligashon pa papia ku komunidat, no 1 bia pa dia, sinembargo diferente bia pa dia. Mi ta ripití Boneiru no mester tin motibu pa pániko. E 2 kisas posiblemente 3 kaso ku tin poko síntoma di vírùs di ‘corona’, ta bon kontrolá. Nos mester resa i gradisí Dios ku Boneiru milagrosamente a sali bon te awor, tokante e vírùs ku tin mundu dominá. Mi a lamentá ku no ta tur miembronan di prensa tabata presente pa nan a skucha. Hopi importante ta pa e miembronan di prensa ku no sa, prensa su tarea ta pa informá i eduká komunidat! No pa duna show. Tin kos ku komunidat ta puntra i komo prensa bo por kontesta un bes, sin mester hasi e pregunta, den e kaso aki serka gezaghèber di e isla. Otro kos stòp di eilu manera nan ta bisa, ku e vírùs no ta na Boneiru. Djis kòrda ku e vírùs ta dominá práktikamente tur parti di mundu i e persona mas sabi na mundu no por deskubrí algu ku ta dominá e vírùs. E kos mas importante awor ta keda leu for di otro. Mi ta finalisá bisando: Gosa di bida, sinembargo tin hopi pais i nos islanan den bisindario, Kòrsou i Aruba ku hende no por gosa di bida. Nos por bai laman, ora nos ta deseá, start outo kore Lora den kaya kuantu ku nos ke. Kiko mas nos ke awe ku mundu ta sufriendo? Tá realístiko. Pensa riba otronan pidi Dios pa pronto rekuperashon pa esnan infektá ku e vírùs, yuda i konsolá esnan ku e pèrdè diferente miembro di famia. Potrèt ta ilustrá miembronan di prensa presente.


text:
ORANJESTAD, 30 december 2020. Segun resumen di awe 14 persona a recupera, a registra un total di 69 caso nobo di Covid-19, di cual 60 ta residente y 9 no-residente, cantidad total di testnan ehecuta ayera na e diferente localidadnan entre otro laboratorio di hospital, laboratorionan priva y aeropuerto ta 735 test, 'positivity rate' local riba dia di ayera ta 37%).
Activo tin awe 261 caso, cantidad di fayecido relaciona cu Covid-19 ta keda igual, 49.
Hospital ta informa cu tin un total di 6 persona interna di cual 2 ta den Cuido Intensivo y 4 riba unidad general di covid.
Entrante awe dia 30 di december 2020 e medida di 'Toque de Queda' ta na vigor cuminsando 11or pm y ta termina 5or am di dia 31 di december.
E medida aki pa alguno ta desagradabel pero ta nesesario pa evita un brote di covid debi na e temporada festivo unda hopi hende tin e custumber di aglomera y festeha e cambio di aña.
Durante e orarionan di ' toque de queda' haci uzo di e oportunidad pa disfruta den seno familiar y gradici bo creador, es den cual bo ta deposita bo fe pa un aña mas di bida y pa bo famia y sernan stima cu por celebra e seramento di aña 2020 cu bo.


text:
Parlamentario Endy Croes a splika cu 20 Parlamentario di Parlamento # 11 a huramenta diahuebs ultimo. Diahuebs exactamente pa 10 or di mainta a inicia un acto di Huramentacion den sala di Parlamento.
Eleccion di 25 di Juni a determina su Parlamentarionan nobo:
Eleccion di 25 di Juni ultimo Aruba a celebra democracia unda Aruba den e proceso aki a scoge su 21 miembronan di Parlamento. Asina MEP a saca 9 asiento, AVP 7 asiento, RAIZ 2 asiento, MAS 2 asiento y Accion 21 a logra 1 asiento. Asina a conclui e resultado final 9-7-2-2-1. Sinembargo den partido AVP esaki a trece hopi confusion momento cu Mike Eman mes a pidi pueblo pa vota pa Benny siendo cera den KIA y aunke Benny a bay atras cu mas di 1000 voto personal el a logra saca su mes. Door di esaki Robert Candelaria ( e Pastor y Polis cu ta papia di integridad) mester keda pafor di Parlamento y awor ta enbuska di un otro trabou. Lagando problema interno di AVP un banda nos a continua.
Parlamento # 10 a dispidi diaranson 7 di Juli:
Diaranson ultimo tabata tin e delaster reunion di Parlamento # 10 unda tur Parlamentarionan por a hiba un desirtacion alrespecto nan experencia ultimo 4 aña nan. Locual a resalta cu Parlamento # 10 su nibel a subi considerablemente. Juan Ady Thijsen como Presidente a percura engrandemente pa esaki. No a permiti hendenan bin tira bals, skupi, hasta Benny Sevinger tempo di AVP a zwaai cu cotex den Parlamento. Tur esakinan a wordo para e mesora Bo tabata wordo saca for di edificio y asina siña debati riba contenido. Pues e historia con AVP a maneha Parlamento 2010-2017 a bay pa pasado. Na ultimo Parlamento # 10 a wordo disolvi diaranson ultimo despues cu un comision a aproba credencialnan ( geloofsbrieven) di parlamentarionan cu a wordo eligi 25 di Juni. Na e momentonan ey di acuerdo cu reglamento den Parlamento e Parlamentario cu tin mas hopi aña sirbiendo pueblo como Parlamentario ta esun encarga pa tuma e posicion di Presidente di Parlamento over pa un rato te ora yama e siguiente reunion pa eligi un Presidente y Vice presidente nobo. Asina Mervin Wyatt Ras a tuma e funcion di Presidente di Parlamento desde diaranson te cu diahuebs merdia momento a jama un reunion y Edgard Vrolijk a keda scogi como Presidente di parlamento mientras Ursell Arends a bira e Vice Presidente. Pa Ley dado caso cu Mervin Wyatt Ras no tabata presente e ora ey e persona di mas edad lo a take over. Parlamentario Endy Croes ta termina felicitando Edgard Vrolijk y Ursell Arends cu nan funcionnan nobo mientras ta gradici Mervin Wyatt Ras pa eherce e Funcion temporario desde diaranson pa diahuebs cumpliendo asina cu Ley y democracia.


text:
ORANJESTAD – Djaluna skolnan na Aruba por a habri atrobe despues di dos luna. Pero hopi di nan a tene porta será pasobra no tabatin basta tempu pa introdusí tur e medidanan di seguridat. Ademas un grupo grandi di dosente ta rabiá ku gobièrnu arubano.
Mas o ménos 200 dosente a duna oido na un yamada pa un reunion di urgensia di e sindikato arubano di enseñansa Simar, tokante e problemanan.
“Nos a tende ku na algun skol e dosentenan mes mester a bini ku nan hand sanitizer. Wel, si dosentenan mester bini ku nan propio materialnan, e skol nan no ta kla ainda, e lider di e sindikato Josephine Albertus ta bisa.
Albertus ta splika ku gobièrnu arubano promé ku e krísis di corona kaba no tabata invertí sufisiente den mantenshon di skolnan. Banda di esaki awor mester di sèn èkstra pa adaptá e klasnan i pa kumpli ku otro medida di seguridat.
Pero espesialmente tin un falta di komunikashon kaminda gobièrnu sin deliberashon i ad hoc ta tuma tur sorto di desishon, e bònt i dosente presente na e reunion di emergensia ta bisa.
“Hopi bia nos ta tende di kambio via media òf riba social media”, Albertus ta bisa.
Protesta
Dosentenan na e reunion di emergensia tin miedu di papia libramente ku media. Un dosente ku ke keda anónimo tin ‘pregunta grandi’ si ta seif kaba pa e muchanan bai skol atrobe.
Un kleuterleider ta konta ku su mayornan a bis’é ku nan no ke manda nan yunan skol pasobra ‘nan tin miedu di infekshon ainda’.
Awor e plan ta pa tene un marcha di protesta djárason. Mayornan i alumnonan tambe por djòin, e bònt di dosente ta bisa. Ademas e ekspektativa ta ku mas sindikato lo partisipá pa motibu di malkontentu tokante e maneho di gabinete di Aruba.
‘Riesgo masha abou’
Gabinete arubano for di 18 di mei a suavisá un kantidat grandi di medida di corona. Ke men awor skolnan na e isla por habri. Pa mas tardá otro siman djaluna gabinete ta spera ku nan tur lo ta habrí. Den e konferensha di prensa di gabinete djaluna médiko di mucha Wicha Ponson-Wever a deklará ku ta seif pa mucha i dosente bai skol atrobe.
“E riesgo di komplikashon di e vírùs tambe pa mucha ku enfermedat króniko manera diabétis i asma, ta masha abou. Ta importante tambe pa realisá ku falta di enseñansa por perhudiká nos muchanan.”


text:
Presta atenshon mas kuidadoso na víktimanan, espesialmente víktimanan di delitunan seksual, tabata e tema sentral di e “themadag” organisá djaweps dia 26 di ougùstùs na Kòrsou dor di e Ofisina di Prokurador General
Ministerio Públiko di Karibe Hulandes (OM BES) te ku e momentu aki a risibí 371 prosès-verbal (p-v) di KPCN, Marechaussee i di Toezicht & Handhaving relashoná ku inkumplimentu di e ordenansa di emergensia / dekreto di gezaghèber di e medidanan di covid.
Ministerio Públiko di Karibe Hulandes (OM BES) te ku e momentu aki a risibí 371 prosès-verbal (p-v) di KPCN, Marechaussee i di Toezicht & Handhaving relashoná ku inkumplimentu di e ordenansa di emergensia / dekreto di gezaghèber di e medidanan di covid.
Ministerio Públiko di islanan BES (OM BES) a risibí alrededor di 300 prosès-verbal (p-v) di KPCN, Marechaussee i di Toezicht & Handhaving relashoná ku inkumplimentu di e ordenansa di emergensia / dekreto di gezaghèber di e medidanan di covid.


text:
Pero despues di a sufri pa un tempu kòrtiku, Dios mes lo restourá, fortalesé i fortifiká boso; lo E establesé boso riba un fundeshi fuerte. Ta e mesun Dios, fuente di tur grasia, a yama boso, pa toka parti den su gloria eterno den union ku Kristu-Hesus.
Dios ta fuente di Grasia i Hesu Kristu ta fuente di amor i fe. E palabra ‘fuente’ ta e bron (DIOS) kaminda tur kos ta sali foi Dje. E echo sobrenatural aki ta inspirá nos komo yunan di Dios. Pesei mes nos ta kere ku ministerio radial tambe por sirbi manera un fuente pa esnan ku tin set i hamber di e palabra.
Sigur e radio por ta un fuente digital kaminda nos por manda e Evangelio di Grasia den aire. Pues komo Dios ta E Fuente di Grasia meskos tambe e radio por ta un Fuente digital di Grasia. Nos motivashon ta pa anunsiá e mensahe di rekonsiliashon na mundu henter (2 Korintionan 5:14-21).
Pero Dios a tene mizerikòrdia ku mi, pasobra ami, ku e tempu ei no tabata un kreyente, no tabata sa kiko mi tabata hasi. 14 I nos Señor a drama su grasia abundantemente riba mi i a duna mi fe i amor di kua Kristu ta e fuente.
20 P'esei ata nos aki komo representante di Kristu; Dios mes ta usa nos pa hasi su apelashon na hende. Nos ta roga boso den nòmber di Kristu: laga Dios rekonsiliá boso kunÉ!
Kon nos bida tabata sin Kristu?
David a nase na Boneiru i a lanta serka su wela, tio i tantanan den un famia na Rincon. Sally a nase na Korsou, i despues di tempu ela bai biba serka su wela na Lagun Boneiru. Apesar ku ambos di nos a haña un base spiritual i un bon kriansa na kas, nos a desvia di e kaminda rekto. Asina nos a bin topa diferente opstakulonan, problemanan i sirkumstansianan pisá den bida. Partialmente esaki tabatin di haber ku nos manera debil di pensa i konsekuentemente nos kondukta a wordu influensia hopi dor nos amigunan i e mundu di maldat. Tin biaha hasiendo algu kontra boluntad di Dios djis pa komplase otro i pertenese na e grupo.
Kon nos a bin aseptá Kristu?
David ta konta: Den añanan 90, “mi mama un dia a introdusími na un pastor di un iglesia Pentekostal na Boneiru i einan mi a bin asepta Kristu den mi bida pero mi no a permanese riba e kaminda.
Despues di tempu, na Hulanda, mi a bin aseptá un invitashon pa bai iglesia Pentekostal atrobe i mi a bin arepenti di tur mi pikánan i kuminsa un bida spiritual strukturá. Despues mi hiba mi famia kompletu iglesia, kaminda Sally i e muchanan a duna nan bida na Kristu tambe.
Kon nos bida ta awo den Kristu?
Sally: “Poko poko Dios a bin kambia nos bida ku te asta David a logra dos estudio na nivel di HBO i na 2011 nos a regresá Boneiru. Einan nos a bin konose Pastor Brunk di iglesia Ministerio di Grasia Boneiru i nos a kuminsa bai su iglesia di Grasia. Ei mi a bin realisa ku Dios tabatin enberdat un miho plan pa mi bida!”
David: “Un tempu mi tabata konfia den mi mes konosemente mi no por a mira e plan ku Dios tabatin prepara pa mi bida. Mi wowonan tabata tapá, te ku porfin mi a bin KOMPRENDE e nifikashon di e bon notisia.
Einan mi a realisá ku no ta pa medio di mi mes esfuerso mi ta salbá, pero pa medio di Grasia."
Famia Frans: “Maske kuantu kontratiempu i lucha (taba)tin durante di e trayektoria, nos a keda ku speransa ku un dia Dios lo transforma nos bida por kompletu ya asina nos por sigui Kristu Hesus riba e kaminda ku ta hiba na salbashon. Na Señor tur honor i gloria. Amen"
Sirbishi na Dios
Bou di guia spiritual nos a fungí komo ko-presentadónan di e programa radial “Bo Bida Kristian Salú” na un radio FM di Boneiru.
Aktualmente nos ta biba na Hulanda bèk kaminda nos a kuminsá un minsiterio radial nobo, yamá “Radio Fuente di Grasia”.


text:
40-2019 – KvK kier scucha opinion encuanto Reforma Fiscal – Comercio a expresa nan preocupacion durante evento Town Hall Meeting di KvK
Oranjestad – Diahuebs 12 di september 2019 Camara di Comercio y Industria di Aruba (KvK) a organisa un Town Hall Meeting caminda a invita pueblo y en particular comunidad comercial pa discuti riba e topico di Reforma Fiscal. Den un auditorio di KvK bon bishita por bisa cu a haya hopi bon puntonan y KvK ta hopi contento cu e resultado. Di e forma aki KvK lo por formula su punto di bista a base di loke ta biba cerca e comerciantenan y KvK lo trece e puntonan di preocupacion y e ideanan alternativo como solucion cerca gobierno. KvK ta di opinion cu e solucionnan cu a yega na oido di KvK y pueblo no ta esun mas faborabel pa comercio, pueblo di Aruba y nos turismo.
Town Hall Meeting riba Reforma Fiscal
Sr. Kawish Misier, presidente di directiva di KvK a hiba algun palabra caminda a splica e publico presente e motibo pa KvK organisa e Town Hall Meeting. KvK a delibera y tin algun idea cu lo kier presenta pero no kier haci esaki sin prome consulta cu e comunidad comercial. E intencion di e Town Hall Meeting ta principalmente pa duna oportunidad na e publico pa contribui cu ideanan y solucionnan. A duna e oportunidad pa nan expresa nan preocupacion cu e situacion actual y e incertidubre cu ta reina encuanto kico lo pasa unabes cu e Reforma Fiscal bay pa e siguiente fase.
E topiconan cu a wordo presenta e anochi aki tabata:
- Menciona BBO riba e recibo pues pafo di prijs y riba recibo
- Cobra BBO na frontera
- Introduci Sugar Tax
- Bronheffing riba salario di directiva/management y derecho di autor (royalties)
Publico a expresa nan mes
Loke a resalta den tur e comentarionan ta cu introduci mas impuesto no ta bay soluciona e problema pero lo haci Aruba mas caro. Esaki lo afecta nos pilar economico principal cu ta turismo y nos ta ya caba un destinacion hopi caro.
Hopi di esnan presente a expresa cu e “sugar tax” definitivamente no ta e miho solucion. E lo causa cu negoshinan ta haya nan forsa pa cera porta y e meta su tras no ta bon formula. A duna e ehempel cu un turista cu bishita Aruba ta bin pa por disfuta y relaha. Ademas compara cu un local cu por lo general ta gasta mas placa den weekend pa disfruta, e turista ta haci esaki tur dia. Pues come y bebe lo bira mas caro pa nos bishitantenan.
Publico a indica tambe cu gobierno mester enfoca mas riba con pa baha gastonan di gobierno y mehora e servicio pa cu comerciante y pueblo den tur departamento y control riba impuesto. Pueblo ta paga hopi na impuesto y ta lamenta cu no ta mira bek na kico berdaderamente nan ta contribuyendo.
Aclaracion di KvK riba articulo den medio di prensa
KvK a tuma nota di un articulo cu a sali den prensa y kier aclarea cu na ningun momento presidente di directiva di KvK, sr. Kawish Misier, a bisa loke e titulo di e articulo ta insinua. Loke sr. Kawish a expresa na medio di prensa ta cu pueblo ta preocupa y a duna como ehempel algun punto riba kico nan ta bisa. Tur comerciante tabata liber pa expresa nan opinion durante e Town Hall Meeting. Esaki ta parti di sugerencianan cu publico a duna y cu no obstantemente mester wordo mira cu KvK ta comparti e pensamentonan aki. KvK nunca a conseha y tampoco ta propaganda pa e comerciante no cumpli cu impuesto. Al contrario, KvK semper a para tras di e punto di cumplimento completo cu nos leynan.
KvK ta un institucion independiente y tin obligacion di informa publico y gobernantenan locual ta den seno di nos comercio y economia. KvK a tuma nota di tur e puntonan cu e publico a trece y lo bay discuti esaki den nan ceno. A base di esaki e directiva lo formula e ideanan den forma mas detaya posibel pa mustra gobierno kico ta e miho alternativanan.
Un danki un biaha mas na esnan presente pa nan contribucion. Si a caso un persona no tabata por ta presente of tin idea cu e kier trece dilanti por haci esaki libremente door di manda un e-mail pa businessinfo@arubachamber.com y KvK lo analisa e idea of solucion pa un miho Reforma Fiscal.
Aruba, 13 di september 2019
Camara di Comercio y Industria (KvK)Scroll To Top


text:
Detenshon relashoná ku asesinato.
KOMUNIKADO DI PRENSA 334 / 2021
29 sèptèmber 2021
Detenshon relashoná ku asesinato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku e investigashon relashoná ku e kaso kaminda a haña un hòmber morto den
un pos dia 14 di sèptèmber 2021 (KOMUNIKADO DI PRENSA 323/2021), e tim ku ta
investigá kasonan di homisidio e detené 3 hòmber sospechoso.
Djadumingu 26 di sèptèmber 2021 entre 10’or di mainta pa 14.06’or di atardi a detené e
hòmbernan sospechoso:
J.P. di 51 aña di edat;
R.A. di 55 aña di edat;
J.C.R. di 60 aña di edat, tur tres nasé na Haiti i ta kedando legal riba Kòrsou.
Detenshon a tuma lugá na West Rondeklip, Kaya Leonard “Leo” Renaud i na Warda di Polis
Montaña. Tambe polis a konfiská tres telefòn selular.
A presentá e trio dilanti un fiskal ouksiliar ku a ordená nan enkarselamentu pendiente di
mas investigashon.


text:
KRALENDIJK – Un dama di bario Tera kòrá ta konta su eksperensia di kos straño ku a sosodé. “Un biaha mi ta drumi na kas i e kas tabata pegá ku kaya. Mi ruman i ami ta drumí i mi ta tende kadena ta lastra bin pabou den kaya. Tabata mardugá i mi tabatin miedu i no a lur pafó wak ta kiko. Diferente biaha esaki a sosodé i mi tabatin hopi miedu. Kadena lastra pasa i kachó nan ta keda yora i blaf hasi bochincha. Hendenan di edat ta bisa ora kachó ta hasi mahos, ta pasobra nan a wak spiritu. Esaki tabata un kas den bario Antriol pariba.
Mi no a nase den saku te asina leu ku mi sa, sinembargo mi ta mira hopi kos straño. Nan ta bisa si bo nase den saku, bo ta mira kos straño òf spiritu. Na mi kas mi ta tende hopi kos zona den kushina siendo ku tur hende ta drumi. Tempu mi tabata biba na Atriol. Bo ta drenta den un ansha, pasobra bo no sa ta kiko. Mi a yega di mira un kos na kas i mi a grita mi mama pa bin serka mi, i ora bis’é kiko a sosodé, e no ta mira nada.
Tambe ántes tabatin un kas blou pega ku ‘Tung Fong Store’ ora nos kana pasa ei dilanti kortina di kas ta hala sinembargo no tin niun hende den e kas. Nan a kombertí e kas aki den un misa i despues di tempu nan a bash’é abou. Si abo ta deseá di konta algu straño ku bo a eksperensia, por tuma kontakto ku Fittipaldi Pietersz na number di telefon:7905999 òf “What’s App”.


text:
Buki nobo pa mucha "Oro Ubao"
Un buki nobo yen di storia di Aruba ta riba mercado. Pa su Festival di Buki pa Mucha, Biblioteca Nacional Aruba a traha riba produccion di un buki pa mucha. Esaki den cooperacion cu Levendig Uitgeverij na Hulanda. E produccion nobo titula ‘Oro Ubao’ ta un publicacion di diferente storia y poema historico pa mucha. E publicion ta na 2 idioma, Papiamento y Hulandes. Contribucion ta di e escritornan di buki pa mucha Liliana Erasmus, Jeroen Hoogerwerf, Lizzy van Pelt y Robert Reeberg. Ilustracionnan ta di artista visual Elvis Tromp.
Na Hulandes e titulo ta ‘Schelpeneiland’. Biblioteca ta produci e buki pa tur mucha na Aruba, ta pesey ta percura pa e ta na 2 idioma. Asina por usa e buki na scol tambe. E buki ta bay pa tur scol particpante. Cu e apertura oficial di e Festival di buki pa mucha 2020 por haya e buki gratuitamente na tur libreria ora cumpra un buki pa mucha, tanten cu tin. Asina biblioteca ta percura pa mas mucha por haya e buki pa lesa. Naturalmente mucha por fia e buki tambe na biblioteca tambe. Tin storia pa mucha entre edad di 4 pa 12 aña.
Tur aña e festival tin un tema cu ta sirbi como inspiracion, e aña aki ‘Historia’ ta e guia pa lesamento. Muchanan por lesa 16 storia y poema di indian, historia di Paardenbaai, un storia di Maria Largo, un receta pa Keshi Yena, oro na Aruba, storia di Carnaval, Arte, kapel di Alto Vista y mucho mas. Ilustracion riba portada tambe ta di Elvis Tromp. Traduccion: Lilian Semeleer y Sophiene Maduro-Verhaegh
Sponsors di Festival di Buki pa Mucha 2020: Setar NV, Quota International of Aruba, De Wit & Van Dorp, Arugas NV, FCCA, Kiwanis Club of Palm Beach, Plaza Bookshop, PlusAccountants, Century Group, Guardian Group, Qredits, Deloitte, Aruba TV Canal 49.


text:
Geplaatst op 19 September 2021 dor di Ministerio Finansa
Willemstad – Entrante promé di òktober 2021 lo no akseptá sèn kèsh, ni chèk mas na lokèt di Ontvanger. Solamente lo por ‘swipe’ pa hasi pago.
Ontvanger tin 2 lokalidat kaminda por paga:
WTC na Piscadera:
Eden Mall riba Caracasbaaiweg:
Na tur lokalidat di ACU i di Cpost tambe ta ‘swipe’ pa hasi pago.
Cpost:
ACU:
Tur pago na Cpost i ACU lo ta liber di gastu pa e pagadó di impuesto.
Banko
Por paga tambe via banko òf paga online ku uso di e referensia di pago úniko korekto (betaalkenmerk). Mester paga kada impuesto online pa kada periodo separá. Asin’aki e kliente di Servisio di Impuesto tin siguransa ku kada un pago ta registrá korektamente i ku Ontvanger por prosesá e pago outomátikamente den e sistema.
Pago di diferente impuesto huntu manera impuesto riba ganashi, impuesto riba benta i impuesto riba entrada, tur huntu den un transakshon bankario, ta sòru pa tardansa i eror na momentu di prosesá diferente montante, ya ku no por mira tur ora kua suma ta pertenesé na kua impuesto.
Importante pa remarká den esaki ta ku transakshon hasí via online banking ku Ontvanger lo no tin gastu adishonal na siguiente banko: Maduro & Curiel’s Bank, Banco di Caribe, Orco Bank, RBC Royal Bank, Vidanova Bank i First Caribbean International Bank (CIBC).
Pagomátiko
Pa por paga tambe via Pagomátiko mester bini ku e aanslag – esta e papel di belasting – riba kua por mira ta kua tipo di impuesto ta trata di dje, e montante i tambe e karakterístika di pago, esta e ‘betaalkenmerk’, kual ta konsistí di 17 sifra ku semper mester indiká komo deskripshon pa e pago.
Despues di yena e karakterístika di pago, ta bon pa chèk sigur si e ta korekto. Despues ta konfirmá e transakshon i di e forma ei, finalisá e proseso. Pagomátiko tambe ta un servisio grátis i ku e kliente por hasi na e ora ku ta kumbiní e mes. Por paga e sigiuente tiponan di impuesto i prima tantu di negoshi komo privá: AOV/AWW, AVBZ, Basis Verzekering Ziektekosten (BVZ), Nominale Premie di BVZ, ‘Inkomstenbelasting’, ‘Logeergastenbelasting’, ‘Loonbelasting’, ‘Omzetbelasting’ (OB), ‘Onroerende Zaken Belasting ‘(OZB), ‘Successiebelasting’, ‘Winstbelasting’, i ‘Grondbelasting’.
Tambe por paga riba un areglo di pago, pero mester paga riba un number di ‘aanslag’ den e areglo i no riba e number di areglo.


text: KRALENDIJK – Klousura siman di lesa buki na ‘Kolegio Strea Briante’ ku tremendo presentashon. Despues di e siman di buki ku e tema ‘Medio di Transporte’, Skol ariba menshoná a organisá un aktividat kaminda muchanan por a topa ku motosaikel i trùk den kura di skol. Fittipaldi Pietersz a keda aserka pa e por ta presentá na skol ku motosaikel pa e muchanan. Huntu ku dos otro persona Fittipaldi a hasi un paseo den kura di skol ku diferente mucha. Etienne Coffy di e kompania Don Andres tabata presente ku un trùk pa asina e muchanan haña informashon i el a duna un demostrashon di algun kos na e sitio. E muchanan a keda hopi kontentu i impreshoná ku nan por a haña e oportunidat pa wak un motosaikel hopi serka i hasi pregunta. Diferente mucha a hasi un paseo riba motosaikel, i a menshoná ku ta promé bes nan a sinta riba un motosaikel. E gritu di alegria di e muchanan a pone yùfrounan pidi pa nan por dal un trep riba motosaikel. Pa korona obra yùfrou Tibizai Sances di grupo 4B, a pidi pa e mes kore un motosaikel pa e muchanan wak. Un alegria inmenso a reina den kura di e skol. Yùfrou Jeanne Goeloe a bisa ku nan ta hopi kontentu pa por a sera e siman di lesa buki, ku motosaikel i trùk, un forma diferente. Rovien Pachunga a menshoná ku nos ta ehèmpel pa e muchanan i ta importante pa enkurashá nan pa hasi kos bon i korekto. Entre otro lesamentu ta hopi importante pa nan desaroyo. Distraishon ta bon, esta kore bai bin den kura di skol, sinembargo lesamentu ta kontribuí hopi mas ku desaroyo di un mucha. E kombinashon di potrèt ta ilustrá e aktividat den kura di e skol djabièrnè mainta, kaminda entre otro Surendell Martina, Fittipaldi i Rovienne ‘Pachunga’ Miguel.


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 20 di desèmber 2020.
Written by Khalil Guribaldi on 19 December, 2020
Pronóstiko di tempu pa Kòrsou i bisindario bálido te djadumingu mainta 06:00 o.l., 20 di desèmber 2020.
Kompilá:
djasabra 19 di desèmber 2020, 05:00 o.l. (09:00 UTC).
Tempu:
Shelu ta parsialmente te temporalmente basta nublá ku algun yobida durante transkurso di dia.
Temperatura máksimo lo alkansá 30ºC i temperatura mínimo 24ºC.
Solo ta sali 06:51 i ta baha 18:16 o.l.
Bientu:
Entre ost i nortost i moderá; forsa 3 te 4 (12 te 30 km/ora, 7 te 16 nudo). Durante momentunan di yobida, basta fuerte te fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general:
Kondishon atmosfériko ta faborabel pa desaroyo di nubianan kapas ku lo produsí momentonan di yobida riba nos isla, sigun ku airu un poko mas húmedo ta aserka nos isla for un direkshon nortost. Alrededor di momentonan di yobida, bientu por suplá den ráfaga un poko mas fuerte.
Kondishon di laman:
Moderá ku altura di olanan entre 1 i 1.5 meter (3 i 5 pia). E olanan di mas haltu lo ta na kosta nort di Kòrsou.
Fenómeno spesial:
Ningun.
Perspektiva te djaluna mainta:
Parsialmente nublá i durante di djaluna lo tin momento ku yobida un bes mas.
Meteorólogo:
Correa.
E próksimo boletin di tempu lo wòrdu publiká djasabra 11:00 o.l (15:00 UTC).


text:
Tin preshon pa saka miónes fo’i CDI manda Invest Curacao
Written by Admin on 28 January, 2020
Punda—Ta definitivo ku gobièrnu ulandes kier influensha kon tei kapitalisá e banko Invest Curacao. Invest Curacao, ta e instituto kual mester bai hañá un pèrmit bankario i via dje pèrmit lo bira posibel invertí fondonan konforme e Akuerdo di Kresementu.
Ta trata di por lo ménos 300 mion florin i tin hopi “tribon” na kosta. Ulanda lo pone 180 mion, miéntras benta di UTS mester trese 60 mion i despues di konkretisá 34% den benta di CPA, un suma adishonal di 60 mion mas lo bini aserka. E parti di Ulanda no ta konosí ainda for i kua fondo e ulandesnan lo laga depositá nan parti, pero no mester ekskluí e ròl di Invest NL den esaki. Mediante artíkulo 5 sekshon A den e Akuerdo di Kresementu firmá, Ulanda a instruí Kòrsou, pa kapitalisá e instituto Invest Curaçao. Esaki lo duna Kòrsou derechi pa fia for di fondonan ulandes, un suma di 180 mion florin repartí den 3 aña. Invest Curaçao tei risibí e suma di 180 mion pa yuda stimulá ekonomia via di e kuenta di kapital. Ademas, Invest Curaçao tei risibí adishonal 60 mion florin for di e benta di UTS. Den mesun artíkulo, insiso 3, Ulanda ta instruí Kòrsou pa sigui kapitalisá Invest Curaçao, for di tur medionan originá mediante benta di propiedat i kompanianan anónimo gubernamental. Esaki ta enserá tambe e.o. 60 mion fo’i benta di CPA. Lokual ta remarkabel i kuestionabel den hinter e struktura ta e desishon pa laga ulandesnan oropeo bin forma un struktura igual na Ulanda tin, Invest NL. Na Kòrsou, tin establesé pa hopi aña kaba, Korpodeko, OBNA i hasta a lanta CDI pa mesun meta. Den e forma aki a keda kumbiní ku tur benta dia akshonnan di UTS ta wòrdu depositá riba kuenta di CDI unda despues lo bini repartishon na e banko unda ulandesnan ta konsehando minister Gijsbertha i Mc William. Kontenido di e repartishon no ta konosí, pero ta papiando di 40-40-20 %, konforme konseho di PMO Akuerdo di Kresementu. PMO i ministernan den kabinete mester a duna proposishonnan konkreto riba proyektonan i programa ku ta bini na remarke pa kuminsá “kome” fo’i ku tei subi riba kuentanan di Invest Curacao.
Invest Curaçao ta bira un kopia modelo di e sistema Invest.NL. Ekspertonan envolví den Invest.NL ta formando e malchi organisatorio pa ehekushon di Invest Curaçao. Segun artíkulo 5 den Akuero di Kresementu, ta Invest Curaçao tei bira e instituto pa kontrolá invershon prosedente di fondonan gubernamental. Atraves di un agènda di invershon (insiso 2), kada 6 luna Kòrsou mester presentá proyektonan ku ta bini na remarke pa stimulashon di ekonomia. Esaki tampoko te ainda no a konkretisá. Invest Curaçao tei kai dirèkt bou di supervishon di Banko Sentral. Rijksdients voor Ondernemend Nederland (RVO) tei keda enkargá pa forma i vigilá e instrumento i struktura di garantia relashoná ku e bolsa di fiansa aktivá serka Invest Curaçao. Manera ya menshoná e promé fase pa kapitalisá Invest Curaçao ta mediante 60 mion florin prosedente for di benta UTS. E instrumento di garantia, manehá pa RVO, ta determinante ehekushon di e proyektonan proponé. Te intenshon pa laga Invest Curaçao, kontrolá despues maneho na Korpodeko, OBNA i tambe CDI.


text:
Mundialmente e síndrome di demencia ta wordo mira como un di e causa di mas significante di crisis den sector social y sector di salubiridad. Ta wordo premira cu pa anja 2050 e cantidad di persona cu demencia lo aumenta mas cu 3 vez e cantidad actual. E estudio “ Women and Dementia” (ADI 2015) ta indica cu mundialmente e ser femenino ta wordo mas afecta dor di esaki. Tin mas hende muher ta biba cu demencia compara cu hende homber. E prevalencia ta mas halto, nan tin mas riesgo pa desaroya un demencia y cerca e ser femenino frequente vez e symptomanan ta mas pisa compara cu hende homber. Na Aruba e cantidad di persona cu demencia tambe aumenta y lo sigui aumenta. E síndrome di demencia ta trece cune entre otro cambio permanente den e celebro, cambio den acticud y funcionamento di e persona. Un malesa cu ta progresivo y na final terminal.
Sea bon bini na nos siguiente Dementie Café CasMarie cual lo tuma lugar riba 25 di juni proximo. Durante e anochi aki nos lo tin 2 charla sumamente interesante. Nos lo combersa cu psicólogo Sabrina Sonnensein tocante e cambionan den actitud relaciona na e síndrome di demencia. Actitud difícil y conseho con pa anda cu esaki lo wordo trata. Despues nos lo toca diferente aspecto medico – ethico cu ta importante pa tene na cuenta. Un persona cu demencia por tene su rijbewijs? Con por yuda cuida e persona pa evita abuso? Con por midi calidad di bida y kico por dicidi finalmente tocante aspectonan medico?
Fecha: 25 di juni 2015
Orario: 7.00 pm – 9.00 pm
Lugar: CasMarie , Savaneta 532-A
Tema: – cambio den actitud , con por anda cu esaki. -aspecto medico – ethico después di diagnosis
Tardi of trempan cualkier di nos por haya nos mes confronta cu e dificultadnan aki, sea den nos seno familiar…of cerca nos mes. Pa mas informacion por tuma contacto cu CasMarie na # 5696910. Tambe por bishita nos pagina di Facebook Dementie Café CasMarie of nos website www.casmarie.com.
Pasa libremente, experencia, scucha y combersa. Ban haci un diferencia………….Hunto nos lo logra!